
Αδίταςί 


Τη τοσρπί Υθαῖς, ἴπειο Πας Ῥθυευ α οοοτάϊπαϊεά εβοτί υνοτιάννιάο {οί ἴπα 
ἀαενε]ορπιαπί οἱ πιοπαπιθηί5 απά αΓοΠαεο]ορίσα φἱΐος. ΥΝΙ{Π {πε «Ώᾶηρο οί 5οοεἵο- 
Ροµίσαἰ εοπαἰῖοης απά ἴπο το Οἱ ἴἴο θίαπάατά οί Πνίηρ απά οἆμσαίοῃ, 1 Πας 
Ῥοδεοπιε εἶεᾶτ ἴαί ροΐπρ Ραςκ ἴο {πε ραςί απά {ο α Ὀοίΐετ ιπάριδίαπάἶπος οἱ ΠάπιαΠ 
ΠΙδίΟΙΥ, «απ Ῥο Ῥεπε[βςίαί {ο ἴπο Πιίατο οί ΠπἹοάς{Ώ πιᾶη. Της πιαη Οἱ {πε 20ῇ8ι 
σθΏ/{ΙΤΥ γναηίς {ο ρεί ἵΠ {οισῃ ΥΠΓΠα Πὶ5 ΠΙ5ίοΥγ, ἴπ οτάςτ {ο 65ςαρο 6νεη α Πίο {οπι 
πο ΠαΓ5Η τδαΠ{γ, γνΠ]ςΠ Ίπιροβοθς οἩ Πίπι απΠ α[επαπρ γναγ οί Πΐο {Γοπα Πἰπιδα, ἴἴπα 
παίιτα[ οην]τοηπιθηί, ἴπο {εΠον7 Πάπιαπ Ῥείῃς. Όπο οἱ ἴἶπα τεςι]{ς5 οί (πίς ἀεδίτε ἴο 
65ςαρε {ΠΤοΠι ονετγάαγ Πίο Πας Ῥ6ευ απ Ιπστεᾶςο ἴο [πο ΠΙΙΠΙρεΙς5 οἱ νἰκίίοτς ἴο 
ΠΙΠΡΘΙΠς απά αΓςΠαςθοἰορίσα] 5ἱΐθ5. Ανατο οί ἴπίς θἰζααίίοη απά αἵγατεο οἱ ἴἴπα 
οεοποπηίς απά ποῖ οπΙγ Ρεποβίς {λαί οι]ίαταΙ σοοάς σαΏ Ὀτίηρ {πεπι, νατίοιις δίαΐες 
8τθ πιαΚίπρ οοποετίοά εΗοτίς {ο ρτοπιοίο οι]ίιιτα[ ΠεπΠίαρα. Τηες5ε ο[/οτίς Ιπε]ιιάς πα 
Ρτοίθείίοη, Ρτοπιοβίοη απά πιαπαρφεπιεπί Οἱ ο πιοπιιπιεηί5 απά ἴπο αΓςΠαθο]ορίσα 
9ἱΐο5, 5ἶπορ ἴπο Ιποίθᾶςο Οἱ ἴπο ΡΒΘΠΟΠΙεΠοη οἱ ΙΠίεγπαἱ απά οχίθτΏα( ἰουτίδπι. Αςα 
ἀῑτθεί τοδι]ί οί ο 5ρεοίϊῇς ο[Ηοτίς {ΟΙ ἴπο Ροαΐίει δεΓνίςο οἱ {πο νἰδίίοις ἴπ [πα 
ατοπαρθο]ορίσα| σἶίες 15 {πε τοβ[ἰζαΐϊοη οἱ τοδίοταοπ απά ῥρτοπιοβοη Υγοτκς. Τη68ε 
ΥΤΟΓΚ5 οΓθαίε α πευν ἵπιαρο ἵπ πε ἀατςΠαθοἰορίσα| 5ἱΐος, υΠΙσΙ σοω]ά Ῥο α Ρἱ{ 1άεηίίσα 
ἴο ἴπο οπἱρίπα] Ίπιᾶροα. Το εοπβδίτασίίοη οἱ ομἱροβδίς, ραίῃς {οι νἰςίίοι5, Ρι]άϊπς 
[ασ] ῆος απά νἰδίίοι Ιπ[ογπιαοη δἶρῃς, ἂ5 να] αξ τοδίοΓαϊοη Υνοίκς {οί {πα 
Ρτοίΐθείίοη οί ἴο πιοπιπιεηί5, ετεαίο α ῬασΚκάτορ απά αίπιοδρῃετε, 5ο {λαί πα 
νὶδ]ΐος ποί οΠΙγ {οε]ς {παί Πο ἶ5 ἵπ αη ατςΠαθο]ορίσα| οἵίε, Ὀιΐ Ώεεοπ]ες α ραγΠσἰραπί 
απά οοπιπιαπὶσαίοτ οί α βἰμαίοη ο Ἠᾶςδ πεναί εχρετίεησεά Ῥείοτο. Τίς 
ΑΠπΠΟΞΡΗΘΙΘ 5Πομ]ά Ῥο δαϊά ἴο Ὄο ἀθοίδίνεΙγ Ιπίεηδίῆοά ὮΥ ἴπο οοπίτραίίοη οἱ 
ατΠΠείαἰ ΠρΏᾶπρ, ννηίσα πο οπΙγ εοπίτιραίες {ο ἴπε 5Παρίπρ οἱ ἴπε ίραη πἰρῃί 
Ιαπάςεαρο, Ριαΐ εοπἰτραίος αἰδο {ο {πε εοπιρ]είο Ἱπίορταβοη Οἱ πο αΓσΠαεο]ορίσα( 
οἷ{ο 1Πίο {πα ατραπίζεά αἴθας ἵπ α ἀἱῄετεηί απά τιπία 16 γναγ. 


Τα τελευταία χρόνια παρατηρείται παγκοσμίως µία συντονισμένη 
προσπάθεια για την αξιοποίηση των μνημείων και των αρχαιολογικών χώρων. 
Με την αλλαγή των κοινωνικοπολιτικών συνθηκών και την άνοδο του 
βιοτικού και μμορφωτικού επιπέδου έχει καταστεί κατανοητό ότι η επιστροφή 
στο παρελθόν και η καλύτερη γνώση τῆς ιστορίας θα φανεί ευεργετική για το 
μέλλον του σύγχρονου ανθρώπου. ο άνθρωπος του 20ού αιώνα θέλει να έρθει 
σε επαφή µε την ιστορία του και να ξεφύγει έστω και Λίγο από τη σκληρή 

πραγματικότητα, η οποία του επιβάλλει έναν αλλοτριωτικό τρόπο ζωής από 
τον εαυτό, το φυσικό περιβάλλον, το συνάνθρωπο. Ένα απὀ τα αποτελέσµατα 
αυτής της θέλησης για διαφυγή από την καθημερινότητα είναι και η αὐξηση 
της επισκεψιμότητας των μουσείων και των αρχαιολογικών χώρων. 

Τα διάφορα κράτη έχοντας επίγνωση αυτής της κατάστασης και γνωρίζοντας 
τα οικονομικά και ὀχι µόνο οφέλη που μπορούν να τους αποφέρουν τα 
πολιτιστικά αγαθά, πραγματοποιούν συντονισμένες προσπάθειες για την 
ανάδειξη της πολιτισμικής κληρονομιάς. Αυτές οι προσπάθειες 
συμπεριλαμβάνουν και την προστασία, την ανάδειξη και διαχείριση των 
μνημείων και των αρχαιολογικών χώρων, αφού µε την αὐξηση του 
φαινόμενου του εσωτερικού και εξωτερικού τουρισμού δημιουργήθηκε η 
ανάγκη για διαµόρφωση των αρχαιολογικών χώρων, ὥστε να είναι 
προσβάσιµοι και κατά συνέπεια ευχάριστοι. 

Άμεσο αποτέλεσµα των συγκεκριμένων προσπαθειών για την καλύτερη 
εξυπηρέτηση των επισκεπτών στους αρχαιολογικούς χώρους είναι η 
πραγματοποίηση εργασιών αναστήλωσης και ανάδειξης. Οι εργασίες αυτές 
δημιουργούν µία νέα εικόνα στους αρχαιολογικούς χώρους, η οποία θα 
μπορούσε σε αρκετές περιπτώσεις να ταυτίζεται µε την αρχική εικόνα, την 
οποία είχαν κάποτε τα μνημεία. ΗΠ κατασκευή φυλακίων, διαδρομών για τους 
επισκέπτες, κτηριακών εγκαταστάσεων και πινακίδων ενημέρωσης των 
επισκεπτών, όπως και αναστηλωτικών έργων για την προστασία των 
μνημείων, δημιουργούν ένα σκηνικό και µία ατμόσφαιρα, ώστε ο επισκέπτης 
όχι απλώς να αισθάνεται ότι βρίσκεται σε έναν αρχαιολογικό χώρο, αλλά ότι 
γίνεται μέτοχος και κοινωνός µίας κατάστασης που δεν έχει ζήσει ποτέ ξανά. 
Ἡ ατμόσφαιρα αυτή Θα πρέπει να λεχθεί ότι εντείνεται καθοριστικά µε τη 
συμβολή του τεχνητού φωτισμού, ο οποίος δε συντελεί µόνο στη διαµόρφωση 
του αστικού νυχτερινού τοπιού αλλά συμβάλλει στην ομαλή ένταξη του 
αρχαιολογικού χώρου στις αστικοποιηµένες περιοχές και σχηµατοποιεί µε 
έναν διαφορετικό, μοναδικό τρόπο το αστικό περιβάλλον. 


Επομένως, ο επισκέπτης αποκτά ένα νέο ρόλο και έχει την εντύπωση πως 
µέσα σε αυτό το σκηνικό απομακρύνεται απὀ τον καθιερωμένο εαυτό του και 
μεταμορφώνεται σε ένα νέο άνθρωπο που αισθάνεται, δραστηριοποιείται και 
υπάρχει σε έναν ἀλλο κόσµο, τον κόσµο του παρελθόντος και της ιστορίας. 
Άρα, απολαμβάνει µία κατάσταση αντίστοιχη µε αυτή που ζει ο ηθοποιός, ο 
οποίος υποδύεται ένα ρόλο σε µία παράσταση πάνω στη θεατρική σκηνή. 

Το παραπάνω «φαινόμενο θα επιχειρήσουµε να παρουσιάσουμε στη 
συγκεκριμένη µελέτη. Θα αναφερθούμε, δηλαδή, στους τρόπους µε τους 
οποίους ένας αρχαιολογικός χώρος µπορεί να μετατραπεί σε έναν θεατρικό 
χώρο, καθώς και στον τρόπο, µε τον οποίο τελικά ο θεατής θα σχηματίσει την 
εντύπωση ότι μετέχει σε αυτήν τη διαδικασία, ενώ Θα επιχειρήσουµε να 
διερευνήσουµε σε ποιο βαθµό ο φυσικός και τεχνητός φωτισμός µπορεί να 
συμβάλει ὀόχι µόνο στην παρουσίαση των µνηµείων, αλλά και στη 
θεατρικότητα, που δημιουργούν τα μνημεία. 

Ἡ παρούσα µαελέτη χωρίζεται σε τρία µέρη. Το πρώτο µέρος αναφέρεται 
στους αρχαιολογικούς χώρους και στα μνηµειακά σύνολα γενικά. Δίνονται οι 
ορισμοί των όρων «μνημείο», «αρχαιολογικός χώρος» και «αρχαιολογικό 

έργο». Ακολουθεί µία ιστορική ανασκόπηση για τον τρόπο µε τον οποίο ο 
άνθρωπος αντιλαμβανόταν τα μνημεία, τις διάφορες θεωρίες που κατά 
καιρούς προτάθηκαν για τη συντήρηση και αναστήλωση των μνημείων και για 
τον τρόπο µε τον οποίο η αύξηση της επισκεψιμότητας των αρχαιολογικών 
χώρων οδήγησε στη χρήση των όρων «διαχείριση» και «ανάδειξη» των 
αρχαιολογικών χώρων. 

Στο δεύτερο µέρος αναλύονται σύντομα κάποιες βασικές έννοιες του θεάτρου, 
δίνοντας έμφαση στις αρχές, την ιστορία και τη Λειτουργία του αρχαίου 
ελληνικού θεάτρου, το οποίο ήταν ο προάγγελος του σύγχρονου. Γίνεται µία 
προσπάθεια «μετάφρασης» της γλώσσας τῆς θεατρικής τέχνης και να και 
ερμηνείας των στοιχείων που χρησιμοποιεί, ώστε να μπορέσει να εκφέρει λόγο 
και να επικοινωνήσει. Ἐν συνεχεία, εξετάζονται πιθανοί παραλληλισμοί 
μεταξύ των αρχαιολογικών χώρων και του αρχαίου και σύγχρονου θεάτρου, 
και εξηγείται ότι η ανάδειξη των αρχαιολογικών χώρων χρησιμοποιεί ένα δικό 
της λεξιλόγιο, που τελικά σε πολλά σηµεία ταυτίζεται µε τη γλώσσα του 
θεάτρου και μετατρέπει τον αρχαιολογικό χώρο σε θεατρικό. 


Ένα απὀ τα στοιχεία που χρησιμοποιεί η θεατρική γλώσσα, για να 
επικοινωνήσει μηνύματα, είναι και ο φωτισμός και αυτό είναι που τονίζεται 
στο τρίτο και τελευταίο µέρος της συγκεκριµένης έρευνας. Εξηγείται σε 
γενικές γραμμές η συμβολή του φυσικού και τεχνητού φωτισμού στους 
μνημειακούς και κατά συνέπεια στους αρχαιολογικούς χώρους. Γίνεται 
διάκριση του αστικού φωτισμού και του φωτισμού των μνημείων κατά τη 
διάρκεια των νυχτερινών ωρών, ενώ εξετάζεται ο τρόπος συμβολής του στη 
θεατρικότητα που εμπνέει και αποπνέει ένας διαμορφωμένος αρχαιολογικός 
χώρος. Τέλος, παρατίθενται μερικές σκέψεις και συμπεράσματα του 
γράφοντος για το φαινόμενο της θεατρικότητας των μνημείων και σχετικά µε 
το αν όντως τελικά συμβάλλει ή µη ο φωτισμός σε αυτό. 


Μνημείο και αρχαιολογικός χώρος 

ὉΟ ορισμός του µνηµείου, του αρχαιολογικού χώρου και του 
αρχαιολογικού έργου 

Ο Χαράλαμπος Μπούρας ονομάζει μνημείο «οτιδήποτε ανακαλεί στη µνήµη 
κάτι που συνέβη στο παρελθόν»]. Με τη σειρά του ο Β. Δαμπρινουδάκης ορίζει 
το μνημεία ως «Ό,τι αποτυπώνεται στη μνήμη είναι άξιο µνήµης ή επιβάλλεται 
στη μνήμη. Τα υλικά κατάλοιπα του ανθρώπινου παρελθόντος είναι άξια 
µνήµης, άρα µνηµεία, ως μαρτυρίες της απαραίτητης για την αυτογνωσία, 
ανθρώπινης πείρας». Με την έννοια αυτή ακόµη και µικρά χρηστικά 
αντικείµενα παλαιότερων εποχών θεωρούνται μνημεία. Ο όρος, αρχικά, 
φορτίστηκε µε το νόηµα του εντυπωσιακού και του επιβλητικού (μνημειώδες) 
εξαιτίας της ανεγέρσεως διαφόρων κτηρίων µε σκοπό τη διαιώνιση της μνήμης 
κάποιου προσώπου ή κάποιου γεγονότος. Η έννοια, όµως, σήµερα είναι πολύ 
περισσότερο ευρεία. 


Στην σύγχρονη εποχή ο όρος μνημείο πήρε ένα καινούριο νόηµα. Προκειμένου 





1Μπούρας 1952, 5. 
ΣΛαμπρινουδάκης 2005. 

να συμπεριλάβει αξίες, οι οποίες δεν είχαν σχέση µε το ιστορικό περιεχόµενο, 
δηλαδή δεν είχαν σχέση µε την ηλικία του αντικειμένου, ταυτίστηκε µε την 
έννοια του διατηρητέου πολιτιστικού αγαθού. Συνεπώς, ο ορισμός που έδωσε 
το Ι1«Ο.ΜΟ.9 για το μνημείο είναι «κάθε ακίνητο, κτισμένο ή όχι, το οποίο 
διακρίνεται για το αρχαιολογικό, το ιστορικό, το αισθητικό ή το εθνογραφικό του 
ενδιαφέρον. Στον ορισμό περιλαμβάνονται τα ακίνητα αγαθά, τα οποία 
θεωρούνται διατηρητέα λόγω τῆς φύσεως ή του προορισμού τους, καθώς και τα 
κινητά που βρίσκονται µέσα στα μνημεία”. 

Ειδικότερα, ως αρχαία μνημεία νοούνται όλα τα πολιτιστικά αγαθά που 
ανάγονται στους προϊστορικούς, αρχαίους και μεταβυζαντινούς χρόνους και 
χοονολογούνται έως και το 1830, µε την επιφύλαξη των διατάξεων του άρθρου 
20 του νόµου 9026/02. Ὑτα αρχαία μνημεία συμπεριλαμβάνονται σπήλαια και 
παλαιοντολογικά κατάλοιπα για τα οποία υπάρχουν ενδείξεις ότι συνδέονται 
µε την ανθρώπινη ύπαρξη. Τα αρχαία µνηµεία στην ελληνική νοµοθεσία 
διακρίνονται σε κινητά και ακίνητα. Ως ακίνητα μνημεία νοούνται εκείνα τα 
οποία υπήρξαν συνδεδεμένα µε το έδαφος και παραμένουν σε αυτό ή στο βυθό 
της θάλασσας ή στον πυθµένα των λιμνών ή των ποταμών και δεν είναι 
δυνατό να μετακινηθούν χωρίς βλάβη της αξίας τους ὡς μαρτυριών. Στα 
ακίνητα μνημεία συμπεριλαμβάνονται οι εγκαταστάσεις, οι κατασκευές και 
τα διακοσμητικά και λοιπά στοιχεία που αποτελούν αναπόσπαστο τµήµα 
τους, καθώς και το άµεσο περιβάλλοντους. 


Αντίθετα, κινητά µνηµεία είναι όλα εκείνα που δεν είναι ακίνητα και 
χοονολογούνται έως το 1453, τα μεταγενέστερα του 1453, που χρονολογούνται 
έως το 1530 και αποτελούν ευρήµατα ανασκαφών ή άλλης αρχαιολογικής 
έρευνας ή αποσπάστηκαν απὀ ακίνητα μνημεία, καθώς και οι θρησκευτικές 
εικόνες και λειτουργικά αντικείµενα τῆς ίδιας περιόδου. Τα μεταγενέστερα του 
1453 μνημεία, που χρονολογούνται έως και το 1830, χαρακτηρίζονται μνημεία 
λόγω της κοινωνικής, τεχνικής, λαογραφικής, εθνολογικής, καλλιτεχνικής, 
αρχιτεκτονικής, βιομηχανικής ή εν γένει ιστορικής ή επιστημονικής σημασίας 
τους. 

Ἅπον Χάρτη της Βενετίας (1964) διευκρινίζεται ότι «Η έννοια ενός ιστορικού 
μνημείου δεν καλύπτει µόνο το μεμονωμένο αρχιτεκτονικό έργο αλλά και την 
αστική ή αγροτική τοποθεσία που μαρτυρεί ένα ιδιαίτερο πολιτισμό με 
ενδεικτική εξέλιξη ή ένα ιστορικό γεγονός. Αυτό ισχύει όχι µόνο για τις µεγάλες 
δημιουργίες αλλά και για τα ταπεινά έργα που µε τον καιρό απέκτησαν 
πολιτισμική σημασία». ΗἩ επέκταση αυτή του περιεχοµένου έφερε σε πρώτη 
σειρά την έννοια του 5ἥε για την οποία, σύµφωνα µετον Χαράλαμπο Μπούρα, 
δεν υπάρχει ικανοποιητική µονολεκτική μετάφραση στα Ελληνικά. Κατά τον 
ορισμό του 1 Ο.ΜΟ.5 «Θεωρείται δἵε ένα πολεοδομικό σύνολο, ένα τοπίο της 
φύσης ή ένα τοπίο διαμορφωμένο από τον άνθρωπο ή διαμορφωμένο εν µέρει από 
τη φύση και ἐν μέρει από τον άνθρωπο του οποίου η συντήρηση παρουσιάζει 
δημόσιο ενδιαφέρον»». 





δΜπούρας 1952, σ.5 
“Άρθρο 20του νόµου 3028/02. 
δΜπούρας 1952, 6. 

Άρα, ως αρχαιολογικοί χώροι στην ελληνική νοµοθεσία, επίσης, μπορούν να 
ονομαστούν όλες οι εκτάσεις γῆς, θάλασσας, Λιμνών, ποταμών, που 
αποτέλεσαν το πεδίο σημαντικών ιστορικών ή μυθικών γεγονότων, ή εκτάσεις 
που περιέχουν µνηµεία μεταγενέστερα του 1830, είτε σύνθετα έργα του 
ανθρώπου και της φύσης μεταγενέστερα του 1830, τα οποία συνιστούν 
χαρακτηριστικούς και οµοιογενείς χώρους, που είναι δυνατό να οριοθετούν 
τοπογραφικά, και των οποίων επιβάλλεται η προστασία λόγω της 
λαογραφικής, εθνολογικής, κοινωνικής, τεχνικής, αρχιτεκτονικής, 
βιομηχανικής εν γένει ιστορικής, καλλιτεχνικής ή επιστημονικής σηµασίας 
τουςό, 

Για το σύνολο, όμως, των διατηρητέων αρχιτεκτονικών μνημείων μίας 
περιοχής ή ενός κράτους χρησιµοποιείται ο όρος «μνημειακός πλούτος» ή 
«αρχιτεκτονική κληρονομιά», η οποία αποτελεί µέρος της πολιτισμικής 
κληρονομιάς, και σημαίνουν το σύνολο του δομημένου περιβάλλοντος που 
κληρονόμησε η σηµερινή ανθρωπότητα απότις προηγούμενες γενιές. 

Τέλος, σηµαντικό για την παρούσα εργασία είναι να ορίσουµε την έννοια του 
αρχαιολογικού έργου που σύμφωνα µε τον Π. Α. Μαστραντώνη είναι: «κατά 
την ισχυρή έννοια του όρου ένα προσωρινό συλλογικό εγχείρημα που είναι 
μοναδικό και: 

1) ικανοποιεί τις τρείς Αρχές που διέπουν την εκτέλεσή του, ήτοι την Αρχή της 
Επιστημονικής Τεκμηρίωσης, την Αρχή της Προστασίας των Αρχαιοτήτων και 
την Αρχή της Ανάδειξης. 

2) έχει σαφείς στόχους, ορισμένο φυσικό αντικείµενο, σαφές χρονοδιάγραμμα 
και προκαθορισμένο προὐπολογισμό. 

Το αρχαιολογικό έργο χρησιμοποιεί τις τεχνικές εργασίες ως λεξιλόγιο για να 
εκφραστούν τα νοήµατα που προέρχονται από την επιστήµη της Αρχαιολογίας. 
Ενδεικτικά και όχι περιοριστικά, στο φυσικό αντικείµενο του αρχαιολογικού 
έργου µπορούν να περιλαμβάνονται ανασκαφές, αναστηλώσεις, στερεώσεις, 
συντηρήσεις αρχαίων και μνημείων, διαμορφώσεις αρχαιολογικών χώρων, 
µουσειακές εργασίες εν γένει, επισκευές και µετασκευές, καθώς και η 
επιστημονική, τεχνική, λειτουργική και διαχειριστική υποστήριξη των ανωτέρω 
ἑργασιών»7. 

Όλοι οι παραπάνω όροι και ορισμοί είναι αρκετά πρόσφατοι και πέρασε 
αρκετός καιρός για να διαμορφωθούν. Το πώς καταλήξαµε να αναφερόμαστε 
και να χρησιμοποιούμε αυτούς τους όρους θα αναλύσουμε στο κεφάλαιο που 
ακολουθεί. 


Ἡ αντίληψη για τη διατήρηση των µνηµείων και την ανάδειξη των 
αρχαιολογικών χώρων 

Ἡ αντίληψη ότι τα πολιτιστικά αγαθά και για την ακρίβεια τα ιστορικά 
μνημεία είναι απαραίτητο να προστατεύονται και να διατηρούνται 
ανεξάρτητα από τη χρηστική τους αξία, δεν είναι πολύ παλιά. Οι κοινωνίες 





όΆρθρο 20του νόµου 3028/02. 
7Μαστραντώνης 2008, 81-82. 

στις διάφορες περιόδους της ιστορίας είχαν διαφορετική συμπεριφορά σχετικά 
µε την προστασία και τη θεώρηση γενικά των μνημείων και των 
αρχαιολογικών χώρων, έτσι ώστε να είµαστε σε θέση να διακρίνουμε εποχές 
οπισθοδροµικές, στις οποίες τα μνημεία δεν είχαν σηµαντικό ρόλο, εποχές 
συντηρητικές και εποχές δημιουργικές, οι οποίες χαρακτηρίζονταν απὀ νέες 
ιδέες και αντιλήψεις για την πραγμάτωση αξιόλογων έργων. Η διάκριση αυτή 
σαφώς δεν περιορίζεται µόνο στο θέµα τῆς διατήρησης, της ανάδειξης και της 
διαχείρισης των αρχαιολογικών χώρων, αλλά αφορά σε µία πολύ ευρύτερη 
θεώρηση της τέχνης και τῆς ίδιας της ανθρώπινης ζωής. 

Από τη Νεολιθική µέχρι την Αρχαϊκή και την Κλασική εποχή στον ελλαδικό 
χώρο παρατηρείται το φαινόμενο τῆς συνεχούς εξέλιξης και της δημιουργίας. 
Οι μικροί οικισμοί μετατράπηκαν σε ολοκληρωμένα αστικά κέντρα, τα οποία 
είχαν συγκεκριμένη δοµή και λειτουργούσαν µε συγκεκριμένους κοινωνικούς 
και πολιτικούς θεσμούς». Η κοινωνική διαφοροποίηση, η συνεχώς αυξανόμενη 
αστικοποίηση, η εξειδίκευση, η ξεκάθαρη πολεοδομική διάταξη ήταν µερικά 
απὀ τα χαρακτηριστικά τους και η πόλις-κράτος’, όπως ονομάστηκε, κατέληξε 
να είναι ο χαρακτηριστικός τύπος οργάνωσης σε ολόκληρο τον ελλαδικό 
χώροῦ. 

Εκτός απὀ τις περιπτώσεις στις οποίες θρησκευτικοί λόγοι επέβαλλαν τη 
διατήρηση παλαιότερων κτισμάτων, όπως το Πελασγικό τείχος στην 
Ακρόπολη των Αθηνών και την Οικία του Οινόµαου στην Ολυμπία, γενικά 
επικρατούσε η αντίληψη για τη δημιουργία νέων κτηρίων, πολλές φορές εις 
βάρος παλαιότερων αξιόλογων κατασκευών. Οι Αθηναίοι µετά τη µάχη της 
Σαλαμίνας δεν θεώρησαν απαραίτητο να  επισκευάσουν τους 
κατεστραμµένους ναούς της Ακρόπολῆς, αλλά προτίμησαν να επιχειρήσουν 
την πραγμάτωση ενός νέου οικοδομικού προγράµµατος, κατεδαφίζοντας τα 
περισσότερα ερείπια. Στη σύλληψη του προγράµµατος υπήρχε η 
αυτοπεποίθηση, η αισιοδοξία, η αναζήτηση για το τέλειο. Επέλεξαν, λοιπόν, 
ένα οικοδομικό πρόγραμμα, το οποίο έπρεπε να αντιπροσωπεύει τον πλούτο, 
την κοινωνία και τον πολιτισμό της Αθήνας]. 

Στην Ἑλληνιστική Εποχή µε τη σταδιακή άνοδο της μοναρχίας, όπως 
συμβαίνει συνήθως σε αντίστοιχα πολιτειακά συστήµατα καθ’ όλη τη 
διάρκεια της ανθρώπινης ιστορίας, αρχίζουν να διακρίνονται και να 
πληθαίνουν µε την πάροδο του χρόνου οι ενδείξεις για µία στροφή προς τον 
συντηρητισμµό. Η δημιουργικότητα στις τέχνες δεν αποτελεί πλέον τον κανόνα, 
αλλά βασικό χαρακτηριστικό είναι η διάδοση των ιδεών και των γνώσεων που 
είχαν αποκτηθεί τα παλαιότερα χρόνια. Ἡ αποθησαύριση των αξιών του 
παρελθόντος γίνεται µε µεθοδικότητα, µε αποκορύφωμα την οργάνωση των 
μεγάλων βιβλιοθηκών της Αλεξάνδρειας και της Περγάμου. Παράλληλα µε 
την ανάπτυξη του σχολιασμού των παλαιότερων κειμένων εμφανίζεται και το 
φαινόμενο του περιηγητισμού2. Στα κείµενα των περιηγητών περιγράφονται 


δλ/πούρας 1999, σσ. 13-22, 103-126, 129-137 και 191-152. 

2Αναλυτικά η ιστορία της πόλις-κράτους στο Ραμού 1962, σσ. 91-114. 

10 Καλογερόπουλος, Κ. 2011. Πόλις-Θέατρο: Πανεπιστημιακές σημειώσεις, Αθήνα. 
πΜπούρας 1982, 7. 

ἸΜπούρας 1982, 7. 

και σχολιάζονται τα παλαιότερα αρχιτεκτονήµατα. Τα έργα του ανθρώπου σε 
αυτήν την περίοδο υπερβαίνουν την χρηστική και την θρησκευτική τους αξία 
και συσχετίζονται µε την ιστορία, ενώ σχηματίζονται και οι πρώτες συλλογές. 
Χαρακτηριστικά είναι τα παραδείγματα των επισκευών και των 
συμπληρώσεων των Φαραωνικών ναών που είχαν πραγματοποιήσει οι 
Πτολεμµαίοι στην Αίγυπτο, µε σεβασμό προς την αρχική τους µορφή”. 
Ανάλογα φαινόμενα διαπιστώνονται και σε ορισμένες φάσεις του ρωμαϊκού 
κόσμου, όπως στα χρόνια του Αυγούστου, του Αδριανού ή των Αντωνίνων. ΗΠ 
Ρωμαϊκή αρχιτεκτονική, αν και κάλυψε από µόνη της ανάγκες της 
καθημερινής ζωής, γνώρισε έντονες τάσεις µορφοκρατίας και στροφής προς 
τις καλλιτεχνικές αξίες, τις οποίες δημιούργησε ο κλασικός Ελληνισμός”. Ο 
Αδριανός στη έπαυλη του στο Τίβολι δίπλα σε πρωτοποριακά για την εποχή 
τους κτίσματα, αντιγράφει µνηµεία από την Αθήνα ή την Αλεξάνδρεια και 
οργανώνει συλλογές γλυπτών και βιβλιοθήκες. Σδτα Χρόνια του 
αναστηλώνονται αιγυπτιακά ιερά και ολοκληρώνεται ο ναός του Ολυμπίου 
Διός στην Αθήνα, χωρίς αλλαγές στο ρυθμό ή το σχέδιο. Την ίδια περίπου 
εποχή τα βιβλία του Παυσανία μαρτυρούν το ξεχωριστό ενδιαφέρον για τα 
ιστορικά και τα καλλιτεχνικά μνημεία, και τα κείµενα του Πλουτάρχου τον 
θαυμασμό για την κλασική αρχιτεκτονική!. ϊτα χρόνια του Ιούλιου Καίσαρα 
πραγματοποιείται µία ολοκληρωμένη εργασία αποκατάστασης στο Ερέχθειο, 
πάνω στην Αττική Ακρόπολη!ό. 

Δεν είναι σκόπιμο να γίνονται γενικεύσεις για µία τόσο εκτεταμένη και 
πολυσύνθετη ιστορική περίοδο, όπως η Ρωμαϊκή, γίνεται όµως αντιληπτό ότι 
στα αστικά κέντρα της Ἑλληνορωμαϊκής εποχής ξεκίνησε σταδιακά να 
υπάρχει µία θεώρηση για τα μνημεία του παρελθόντος αντίστοιχη µε τη 
σύγχρονη. Έντονη προβάλλει η αντίθεση µε την αµέσως επόμενη 
Παλαιοχριστιανική εποχή, κατά την οποία ο φανατισµός των χριστιανών τις 
περισσότερες φορές οδήγησε στην καταστροφή αρχιτεκτονικών μνημείων. Π 
αδυναμία των ανθρώπων να καταλάβουν τις καλλιτεχνικές και τις ιστορικές 
αξίες πέρα απὀ το θρησκευτικό περιεχόµενο των έργων, οι ενθαρορυντικές για 
τη νέα Θρησκεία διατάξεις του Θεοδοσίου και οι βαρβαρικές επιδρομές 
προκάλεσαν ανυπολόγιστες καταστροφές, οι οποίες οριοθετούν και το τέλος 
του αρχαίου κόσμου. Η Κωνσταντινούπολη, η οποία σκόπιμα διατηρούσε τις 
δοµές και το ύψος του μεγάλου αστικού κέντρου, στολίζεται µε έργα τέχνης 
απὀ την Ελλάδα και τη Μικρά Ασία, καθώς και µε ιδιωτικές συλλογές. Αυτό 
όµως δεν αποτελούσε τον κανόνα για τις βυζαντινές πόλεις, οι οποίες 
σταδιακά αποκτούν νέο χαρακτήρα. 


Το Βυζάντιο, παρά τον γενικό και έντονο συντηρητισµό του, ήταν στον τοµέα 
των τεχνών µία εποχή δημιουργική, στην οποία διακρίνονται και χρονικές 
περίοδοι µε τάσεις επιστροφής στο παρελθόν. Όπως στον δυτικό Μεσαίωνα, 
έτσι και στο Ισλάμ στις αρχαιότητες δεν αποδίδονταν οι αισθητικές ή οι 





ἸοἨ/πούρας 1982, 7. 

1 Ὁµοιότητες και διαφορές μεταξύ ελληνικής και ρωμαϊκής αρχιτεκτονικής στο Φυρνώ- 
Τζόρνταν 1961, 61-67. 

ισΜπούρας 1982, 7. 

1ό Φυρνώ-Τζόρνταν 19581, 219-222. 

ιστορικές αξίες, αλλά µόνο οι Χχρηστικές και οι πρακτικές. Έπσι, 
χοησιμοποιούνταν ευρύτατα τα λείψανα των αρχαίων κτηρίων σε νέα κτήρια 
και τα παλαιότερα συνεχώς αλλοιώνονταν µε προσθήκες ή κατασκευές, οι 
οποίες πραγματοποιούνταν µε τρόπους και τεχνικές τῆς εποχής. Το φαινόμενο 
και εδώ είναι πολυσύνθετο, αφού ούτε το Βυζάντιο δεν ήταν σε θέση να 
εκτιμήσει την αξία των μνημείων του παρελθόντος. Ανάλογα φαινόμενα 
παρατηρεί κανείς και στην Ευρώπη κατά τον Μεσαίωνα. Πρόκειται για µία 
εποχή εξαιρετικά δημιουργική, χωρίς όµως να υπάρχει ακόµη το πνεύμα της 
συντήρησης και της ανάδειξης των μνημείων. 

Η ιταλική Αναγέννηση, του 15ου αιώνα, βασισμένη σε µία νέα θεώρηση του 
ανθρώπου µέσα στον κόσµο, δημιούργησε µία έντονη στροφή στις σχέσεις τῆς 
κοινωνίας µε την πολιτιστική της κληρονομιά. Ο ζωηρός θαυμασμός προς την 
αρχαιότητα, µε αφετηρία τις τέχνες του λόγου και τη φιλοσοφία θα οδηγήσει 
στην εμφάνιση νέων συγγραμμάτων για την αρχαιότητα, στην 
πραγµατοποίήση των πρώτων ανασκαφικών ερευνών και στην 
επαναχρησιµοποίηση αρχαίων κτηρίων, χωρίς όµως να υπάρχει φροντίδα για 
την προβολή του αυθεντικού”. Η κυρίαρχη τάση είναι η προσπάθεια για την 
επίτευξη του μεγαλείου και της ομορφιάς των αρχαίων ουθµών και της 
λειτουργικότητας χωρίς να πέφτει το βάρος στις ιστορικές αξίες. Συνεπώς, ενώ 
αντιγράφονται παλαιότερα κτήρια, οι αρχιτέκτονες δε διστάζουν τα ίδια 
κτήρια να τα καταστρέψουν. Χαρακτηριστικό παράδειγµα είναι το Κολοσσαίο 
της Ρώμης, το οποίο ήταν πρότυπο του Βταππαπίο και ταυτόχρονα λατομείο για 
την αφαίρεση υλικού για την ανέγερση του ΡαΙαΖζζο Ἐατπεςε και του Ραίαζζο 
Ψεποζία!δ. Παρόμοιες κινήσεις εξακολούθησαν να πραγματοποιούνται και στις 
επόµενες περιόδους του Μπαρόκ, του Ῥοκοκό και του Κλασικισμού στις 
ευρωπαϊκές χώρες. 

Κατά τον 17ο και το 18ο αιώνα στη διανόηση της Ευρώπης δημιουργήθηκαν οι 
προὐποθέσεις των μεγάλων αλλαγών των νεότερων χρόνων. Η άνοδος του 
πολιτιστικού και βιοτικού επιπέδου, η διάδοση των γνώσεων και τῆς παιδείας 
και το αυξανόμενο ενδιαφέρον για την ιστορία και τις τέχνες δημιούργησαν 
ένα νέο κλίµα. Οι επιστήµες αναπτύχθηκαν και νέοι κλάδοι δημιουργήθηκαν, 
όπως η αρχιτεκτονική και η ιστορία της τέχνης. Το πνεύμα της συντήρησης 
είχε εκείνη την εποχή ήδη διαμορφωθεί και το αίτηµα της αποθησαύρισης των 
πολιτιστικών αξιών γενικεύθηκε. 

Τα γεγονότα τα οποία ακολούθησαν την έκρηξη της Γαλλικής Επανάστασης 
(1789), έφεραν µεγάλες καταστροφές στα μνημεία της Γαλλίας. Ἡ αντίδραση 
προς αυτές οδήγησε στη νομοθετική προστασία των μνημείων για πρώτη 
φορά στην ιστορία. Το 1790 συγκροτήθηκε η Επιτροπή Τεχνών και Μνημείων 
και το 1794 πραγματοποιήθηκε η πρώτη επίσημη διακήρυξη, η οποία αναφέρει 
ότι τα μνημεία αποτελούν κοινό αγαθό και ότι η διατήρησή τους αφορά την 
πολιτεία και το έθνοςᾖῖ. 


Με την επικράτηση της αστικής τάξης και τη διάδοση των ιδεών της στον 





7 Φυρνώ-Τζόρνταν 1951, 219-222. 
1 υρνώ-Τζόρνταν 19581, 234-248. 
ἸΜπούρας 19652, 11. 

Ευρωπαϊκό χώρο, η επίσηµη και µεθοδική προστασία των ιστορικών και 
καλλιτεχνικών μνημείων γενικεύθηκε. Ἡ έννοια της εθνικής κληρονομιάς 
συσχετίστηκε άµεσα µε τις εθνικές ιδέες, οι οποίες συγκλόνισαν την Ευρώπη 
µετά τους Ναπολεόντειους πολέμους και πολλαπλασιάστηκε το ενδιαφέρον 
για την ιστορία. Νέες διακηρύξεις παρουσιάστηκαν, όπως του Λουδοβίκου Ί 
και της Εταιρείας των Αρχαιόφιλων του Λονδίνου το 185529, 


Τον 19ο αιώνα η πίστη στην προσωπικότητα, ο εκλεκτικισµός και η ιδιωτική 
πρωτοβουλία έκαναν πράξη τις θεωρήσεις του προηγούμενου αιώνα σε ένα 
κλίµα δηµοκρατικότητας και φιλελευθερισμού. Βαθμιαία οι βασιλικές και οι 
ιδιωτικές συλλογές άνοιξαν στο κοινό ως δηµόσια μουσεία. Τα μέγαρα, οι 
πύργοι και οι ιδιωτικοί κήποι έγιναν επίσης προσιτά στους πολίτες, ενώ οι 
κοινωνίες προετοιµάστηκαν για να είναι ανοικτές σε νέους θεσμούς. Ο 
Ῥομαντισμός είτε ως φυσιοκρατικός, είτε ως επαναστατικός συνετέλεσε στη 
στροφή προς το παρελθόν. Η στροφή προς τις ρίζες, παράλληλα, η οποία είχε 
εθνικιστική αφετηρία, συνετέλεσε στην προβολή ολόκληρου του μνημειακού 
πλούτου στην δυτική Ευρώπη. Στις αξίες, οι οποίες έπρεπε να συντηρηθούν 
δεν ανήκαν πλέον µόνο τα ρωμαϊκά και τα γοτθικά κτήρια, όσο και τα ταπεινά 
έργα τέχνης της λαϊκής τέχνης και της αρχιτεκτονικής2. 

Παράλληλα, ήδη απὀ τον 19ο αιώνα παρουσιάστηκαν και οι νέοι κίνδυνοι, οι 
οποίοι απειλούσαν τα μνημεία, τις παλιές πόλεις και το φυσικό περιβάλλον. Η 
Βιομηχανική Επανάσταση, η αστυφιλία, η δημογραφική έκρηξη των πόλεων, η 
εμπορευµατοποίηση της γης ήταν μερικοί από τους πολλούς παράγοντες, οι 
οποίοι οδήγησαν στην καταστροφή πλήθους παλαιών κτηρίων. Η αντίδραση 
των διανοούµενων αλλά και των απλών ανθρώπων, οι οποίοι αντιμετώπιζαν 
τις επιπτώσεις των νέων συνθηκών στην καθημερινή ζωή, ήταν ακόµη ένας 
λόγος για την επικράτηση των νέων ιδεολογιών για την προστασία της 
πολιτιστικής κληρονομιάς. Τα μνημεία στη Δυτική Ευρώπη μετατράπηκαν σε 
σύμβολα ως τα μοναδικά, τα ανεπανάληπτα λείψανα του εθνικού 
παρελθόντος. Ἡ µεγάλη διάδοση των εντύπων κατέστησε δυνατή την 
ευρύτατη γνώση των έργων τέχνης και των μνημείων, και αφύπνισε το 
ενδιαφέρον για πρώτη φορά και των ευρύτερων λαϊκών στρωμάτων. Αυτό που 
πρέπει να τονιστεί είναι ότι το ιδεολογικό υπόβαθρο της σημερινής αντίληψης 
για τους αρχαιολογικούς χώρους ανήκει σχεδόν εξ ολοκλήρου στον 19ο 
αιώνα”. 

Από τα µέσα µέχρι και τα τέλη του 19ου αιώνα όλες οι επεμβάσεις σε μνημεία 
γίνονταν ἐμπειρικά και δεν υπήρχε προβληματισμός για την αυθεντικότητα 
των χώρων. Τόσο οι προσθήκες όσο και οι καταστροφές διάφορων τμημάτων 
γίνονταν τυχαία. Διάκριση δεν υπήρχε και τα µνηµεία άρχισαν να 
αντιμετωπίζονται ως µη ξεχωριστές οντότητες µε τη δική τους ιστορία. Το 
ιδεώδες της εποχής έγινε η μορφολογική και η ουθµολογική ενότητα µε 
συνακόλουθο τον «πουρισμό» (ΡριΤί5ΠΙ6) την απαλλαγή, δηλαδή, των 
μνημείων απὀ κάθε μεταγενέστερη προσθήκη. Αυτό αρκετές φορές είχε ως 
αποτέλεσµα τη συμπλήρωση τμημάτων σε αρχαιολογικούς χώρους, µε βάση 





2Μ/πούρας 1952, 11. 
ΑιΦφυρνώ-Τζόρνταν 1981, 373-376. 
2Φυρνώ-Τζόρνταν 1981, 977. 

ὀχιγνωστά τους στοιχεία, αλλά την τεχνοτροπική τους ενότητα”. 

Ως αντίδραση στα παραπάνω ξεκίνησε να δημιουργείται µία νέα άποψη, η 
οποία υποστήριζε ότι η ερείπωση ενός χώρου ακολουθεί µία νοµοτέλεια και το 
τελικό αποτέλεσµα είναι καταξιωµένο αισθητικἀ, ἆρα και «ωραίο. Ἡ 
συγκεκριμένη Θεωρία απέβλεπε πάλι σε εκτεταμένες ανακατασκευές, 
στηριζόµενες όµως όχι στη στιλιστική ενότητα αλλά στην επιστημονική 
έρευνα καιτην πλήρη γνώση κάθε αρχαιολογικού χώρου. 

Ἆτις αρχές του 20ού αιώνα αναπτύχθηκε τελικά ο σεβασμός των ιστορικών 
τεκμηρίων. Αυτό είχε ως αποτέλεσµα να υποστηριχθεί ότι οι αρχαιολογικοί 
χώροι έπρεπε να συντηρούνται και να συμπληρώνονται µόνο όταν υπάρχει 
απόλυτη ανάγκη, ενώ μεταξύ αυθεντικού και προσθήκης αναγκαίο είναι να 
υπάρχει διαφορά στυλ και υλικού. Στην πράξη, δηλαδή, δεν έπρεπε να 
υφίσταται εξαπάτηση, ενώ παράλληλα όλες οι φάσεις ενός χώρου έπρεπε να 
είναι απόλυτα σεβαστές και αν ορισμένα µέλη έπρεπε να απομακρυνθούν, να 
φυλάγονται και να υπάρχει πληροφόρηση για την κάθε επέμβαση. Έτσι, το 
1931 δημιουργήθηκε σε ένα διεθνές συνέδριο, το οποίο πραγματοποιήθηκε 
στην Αθήνα, ένα πλαίσιο αρχών γνωστό ως Χάρτης των Αθηνών, ο οποίος 
αναφερόταν και υποστήριζε τις παραπάνω ιδέες. Όι ίδιες αυτές θέσεις θα 
αναπτυχθούν και στον κανονισμό των Ιταλικών αναστηλώσεων τον γνωστό 
ως (ατία ἀεἱ Κοδίαµτο, ο οποίος έγινε δεκτός το 193834. 

Οι αεροπορικοί βομβαρδισμοί κατά τον Δεύτερο Παγκόσμιο Πόλεμο έφεραν 
τρομερές καταστροφές στον µνημµειακό πλούτο όλης της Ευρώπης. Κτήρια, 
οικιστικά σύνολα και ιστορικά κέντρα πόλεων ισοπεδώθηκαν. Η Βαρσοβία, η 
Βουδαπέστη, το Μόναχο, η Δρέσδη, το Μόντε Κασσίνο, το Ριµίνι καιτο Λονδίνο 
είναι µερικά πολύ χαρακτηριστικά παραδείγματα. Κατά την αποκατάστασή 
τους, οι αρχές παραμερίστηκαν και δόθηκε η ευκαιρία για την πλήρη 
αποκατάσταση της αρχικής µορφής των διάφορων χώρων. Στο συνέδριο των 
αρχιτεκτόνων και των τεχνικών της Αναστηλώσεως στο ΤΙαρίσι το 1957 τα 
θεωρητικά προβλήµατα συζητήθηκαν ξανά, ενώ το 1964 έγινε τελικά δεκτός ο 
Χάρτης της Βενετίας και το 1975 η διακήρυξη του Άμστερνταμ θέσπισε 
ανάλογες διατάξεις για τα πολεοδομικά σύνολα, οι οποίες σήµερα είναι 
γενικά αποδεκτές2. 

Σήµερα η μεταχείριση των μνημείων και των αρχαιολογικών χώρων 
πραγματοποιείται χωρίς δογµατικές αρχές. Εφαορμόζονται γενικές αρχές κατά 
περίπτωση, οι οποίες έχουν στόχο τη διάσωση και την αξιοποίηση της 
µνηµειακής κληρονομιάς προς χάρη του ανθρώπου. Οι Αρχές της Ανάδειξης, 
της Προστασίας και της Επιστημονικής Τεκμηρίωσης κυριαρχούν2. ἩΗ 
σημαντικότητα του όλου θέµατος τείνει να συνειδητοποιηθεί απ’ όλους, χωρίς 
βέβαια να χάσει τους δεσμούς του µε την επιστήμη, την εξειδικευμένη 
τεχνολογία και την έρευνα. Ο αρχαιολογικός χώρος και το μνημείο θεωρείται 





3 Μπούρας 1982, 18. Χαρακτηριστικό παράδειγµα αυτής της θεωρίας είναι οι καταστροφές 
των βυζαντινών ναών στην περιοχή της Ρωμαϊκής Αγοράς, της Βιβλιοθήκης του Αδριανού καιτης 
Ακρόπολης της Αθήνας για την διάσωση των κλασικών μνημείων 

Ἀλ/πούρας 1952, 21. 

2Ἡπούρας 19582, 22. 

2Γ]ερισσότερα στοιχεία στο Μαστραντώνης 2008, 62-68. 

πλέον πηγή ιστορικών και εν γένει επιστημονικών πληροφοριών, έργο τέχνης 
και καλλιτεχνικής δημιουργίας και στοιχείο του δομημένου περιβάλλοντος και 
του αστικού τοπίου. 

Η ανάδειξη των αρχαιολογικών χώρων και ο σύγχρονος θεατής 

Τα ελληνικά και τα ρωμαϊκά µνηµεία προκάλεσαν τη συστηματική µελέτη και 
τον θαυμασμό των διανοητών και των καλλιτεχνών απὀ την εποχή της 
Αναγέννησης µέχρι σήµερα. Τα μνημεία της αρχαιότητας, αρχιτεκτονικά ή 
πλαστικά, προκάλεσαν και προκαλούν ακόµη τους ειδικούς να αξιολογήσουν 
τους προγενέστερους άξονες σχεδιασμού, τις σχέσεις συμμετρίας και τις 
κανονικότητες, τις αναλογίες ανάμεσα στα διάφορα στοιχεία, ισορροπίες των 
μορφών και των όγκων. 

Αυτή η µακρά ενασχόληση, όπως έχει ήδη επισημανθεί, είναι που πυροδότησε 
µια εξίσου µακρά παράδοση επεμβάσεων επί των μνημείων, από την 
«ωφελιμιστική», προσέγγιση τῆς Αναγέννησης, µέχρι την «ολιστική στιλιστική 
αποκατάσταση των μνημείων του Ίδου αιώνα», και απὀ το «Χάρτη των 
Αθηνών» του 1931 µέχρι τις σύγχρονες αντιλήψεις για τη «διαδικαστική 
αρχαιολογία» και την «κριτική αρχαιολογία» και ανέφεραν ότι ένα μνημείο 
έχει πολλές και διαφορετικές αναγνώσεις”. 


Χάρη στα προηγούμενα αναδύθηκε και η αρχαιολογία ως επιστήμη και 
συγκροτήθηκε η αρχαιολογική κοινότητα. Μέσα στο πλαίσιο αυτής της 
επιστημονικής κοινότητας επιβιώνουν, λιγότερο ή περισσότερο ορατές, όλες οι 
προηγούμενες, παλαιότερες και νεότερες εκδοχές και προσεγγίσεις για τους 
αρχαιολογικούς χώρους και τα μνημεία. Οι προσεγγίσεις αυτές θα μπορούσαν 
να ταξινομηθούν σε τρείς µεγάλες κατηγορίες, σε «παραδοσιακές», 
«μοντέρνες», και «μεταμοντέρνες»: «Όι παραδοσιακές ἐπικεντρώνουν το 
ἐνδιαφέρον τους στην αισθητική µορφή και στην προέλευση των ιστορικών 
καταλοίπων και τα αξιολογούν αναλόγως, συνδέοντας τα µόνο µε το γνωστό και 
χρονολογικά διατεταγμένο παρελθόν. Όι µοντέρνες αρχαιολογικές 
προσεγγίσεις εκλαμβάνουν τα αρχαιολογικά κατάλοιπα ως δυναμικές μορφές, 
οι οποίες συνδέονται τόσο µε το σύνθετο παρελθόν όσο και µε το παρόν. Οι 
µεταμοντέρνες αρχαιολογικές προσεγγίσεις θεωρούν ότι τα υλικά κατάλοιπα 
του παρελθόντος, αποκοµµένα απὀ το παρελθόν, αποκτούν νοήµατα και 
σημασίες σύμφωνα µετις επιδιώξεις τῆς ερμηνείας του παρόντος»2ὲ. 

Οποιαδήποτε απὀ τις τρεις θεωρίες και αν ισχύει, σηµαντικό θα ήταν να 
σταθούμε στην παραδοσιακή. Δεν είναι τυχαίο ότι η πλειονότητα των έργων 
ανάδειξης κατευθύνεται ακριβώς σε μνημεία και χώρους, τὰ οποία αποτελούν 
το ερευνητικό -- ανασκαφικό αποτέλεσµα αυτής τῆς «ισχυρής παράδοσης» της 
αρχαιολογίας. Μάλιστα, ορισμένα αρχαιολογικά έργα σήµερα επιδιώκουν την 
ανάδειξη χώρων, όπου , παρά την σηµασία που έχουν και σήµερα στις 
παραδόσεις της αρχαιολογικής κοινότητας οι δημοσιεύσεις των ερευνών για 
αυτούς, οι ίδιοι οι χώροι είχαν για αρκετό διάστηµα εγκαταλειφθεί, µε 
αποτέλεσµα να είναι πρακτικά απροσπέλαστοι, ή να παρουσιάζουν πολύ 





27 Μαλλούχου-Τιίαπο 2004, 19-22 και 47-56. 
25Μαστραντώνης 2008, 57 και Νάκου 2001, 59-60. 

κακή εικόνα διατήρησης”. 


Μέσα από αυτήν την οπτική μπορούμε να ερμηνεύσουµε τη δύναμη που 
διατηρεί ακόµη και αυτή η αρχαιοδιφική προσέγγιση, ιδιαίτερα στους 
αρχαιόφιλους και φυσικά στο ευρύτερο κοινὀ. Σε κάθε περίπτωση, ο 
θαυμασμός των κλασικών προτύπων απὀ το ευρύτερο κοινό παραμένει ένας 
ισχυρός παράγοντας προσέλκυσης πλήθους επισκεπτών, µε προφανείς 
οικονομικές απολαβές και επηρεάζει τις πολιτικές αποφάσεις σχετικά µε τα 
αρχαιολογικά έργα. Επηρεάζει, δηλαδή, όχι µόνο την ιεράρχηση των έργων 
και τις προτεραιότητες στην κατανομή των χρηµατοδοτήσεων, αλλά και την 
ίδια τη λογική των έργων που υλοποιούνται, καθώς επιβάλλονται μμεγάλα 
μεγέθη στις εγκαταστάσεις εξυπηρέτησης κοινού ή ευνοούνται μεγάλης 
κλίμακας αναστηλωτικά προγράµµατα, προκειµένου να αποκατασταθούν και 
να αναδειχθούν στη µεγαλύτερη δυνατή έκταση τα κλασικά μνημεία». 


Παράλληλα, το ενδιαφέρον απὀ το ευρύ κοινό αυξήθηκε περισσότερο στο 
δεύτερο μισό του 20ού αιώνα απὀ τις σημαντικές αλλαγές που είχαν 
πραγµατοποιηθεί στον τρόπο ζωής των πολιτών, τόσο στην Ευρώπη όσο και 
γενικότερα στις ανεπτυγμένες χώρες και οι οποίες είχαν διαμορφώσει µία 
καινούρια πραγματικότητα. Η αστικοποίηση, η πολεοδόµηση, η ανοικοδόμηση 
μεγάλων εκτάσεων γῆς, η περιβαλλοντική υποβάθµιση, η τουριστική 
ανάπτυξη καθώς και η αυξανόμενη επισκεψιμότητα των μουσείων και των 
αρχαιολογικών χώρων ήταν τα βασικά χαρακτηριστικά. 

Για πρώτη φορά δημιουργήθηκαν και διατηρήθηκαν κοινωνικοπολιτικές 
συνθήκες, παράλληλα µε µία σταθερή βελτίωση του βιοτικού και μορφωτικού 
επιπέδου. Λειτούργησαν δημοκρατικά πολιτεύµατα. Το δικαίωµα της ψήφου 
έγινε καθολικό και αναγνωρίστηκαν όχι µόνο η ισότητα των δύο φύλων αλλά 
και τα δικαιώµατα των νέων. Η διακίνηση των ιδεών και των πληροφοριών 
έγινε πιο εὐκολη απὀ ποτέ και απέκτησε µία πρωτοφανή ελευθερία και 
σημασία στην καθημερινή ζωή των πολιτών. Ταυτόχρονα, ο χρόνος εργασίας 
μειώθηκε, οι συνθήκες εργασίας βελτιώθηκαν, το σαββατοκύριακο τώρα πια 
ήταν ελεύθερο από κάθε εργασία και ο άνθρωπος απέκτησε πραγματικά 
ελεύθερο χρόνο. Οι εργαζόµενοι ξεκίνησαν να έχουν τέσσερεις εβδομάδες 
ελεύθερες ετησίως και δημιουργήθηκαν οι προὐποθέσεις για την ανάπτυξη 
της οικονοµίας του ελεύθερου χρόνου. 

Στο παραπάνω πλαίσιο, διαμορφώθηκε ένα κύμα µαζικής προσέγγισης των 
πολιτών στην πολιτιστική κληρονομιά, το οποίο έθεσε το ζήτημα των 
αρχαιολογικών χώρων κάτω απὀ µία εντελώς νέα οπτική. Τα µνηµεία δεν 
αποτελούσαν πλέον αποκλειστικά το αντικείµενο μελέτης απὀ ειδικούς ή το 
αντικείµενο θαυμασμού των διανοούµενων, αλλά άρχισαν να προσελκύουν 
εκατομμύρια επισκέπτες κάθε χρόνο. Ο σημερινός άνθρωπος μεταφράζει το 
μνημείο µε πολλούς και διαφορετικούς τρόπους. Ένας αρχαιολογικός χώρος 
έχει τη δυνατότητα µε τις συνθήκες που διαμορφώνονται να λειτουργήσει 
καταλυτικά σε όλους τους τοµείς της ζωής (οικονομικά, πολιτικά, κοινωνικά) 
και να χρησιµοποιηθεί απὀ τον άνθρωπο, ο οποίος το θεωρεί αναπόσπαστο 





Βλ. Μαστραντώνης 2008, 57, σημ. 109. 
0Μαστραντώνης 2008, 69. 

µέρος τῆς ιστορίας και της περιοχής στην οποία ζει και λειτουργεί ως 
οντότητα. 

Χαρακτηριστική είναι η εκρηκτική αύξηση του αριθμού των μουσείων, το 9070 
του συνολικού αριθμού των οποίων εκτιμάται ότι ιδρύθηκε µετά το 1945 και 
λειτουργούν σήµερα παγκοσμίως. Παράλληλα µε την τάση αὐξησης της 
επισκεψιμότητας των μουσείων, ανάλογες τάσεις διαπιστώνονται για τα 
μνημεία και τους αρχαιολογικούς χώρους, αν και τα διαθέσιµα στοιχεία δε 
δομούνται µε την ἴδια αυστηρότητα που διέπει τις στατιστικές 
επισκεψιμότητας των μουσείων. Ενδεικτικό του ενδιαφέροντος για τους 
αρχαιολογικούς χώρους είναι το γεγονός ότι στη Βρετανία το πλήθος των 
προστατευόµενων θέσεων, μνημείων και κτηρίων αυξήθηκε απὀ περίπου 1.000 
το 1945, σε 10.000 τη δεκαετία του 1960, για να φθάσει στο 1.000.000 στο τέλος 
της δεκαετίας του 199031. 


Στην Ἑλλάδα οι πολιτικές εξελίξεις µετά τον πόλεμο, όπως συνέβη και σε 
όλους τους υπόλοιπους τοµείς της ζωής, καθυστέρησαν την ωρίμανση των 
κοινωνικών διαδικασιών κατά μερικές δεκαετίες σε σχέση µε την υπόλοιπη 
Ευρώπη. Ωστόσο, ανάλογα φαινόμενα εμφανίστηκαν και εδώ, και µάλιστα µε 
έντονο τρόπο, µετά την Μεταπολίτευση και κυρίως µετά τη δεκαετία του 1960 
και τις παραμονές των Ολυμπιακών Αγώνων το 2004 µε τη χρηματοδότηση 
διάφορων αρχαιολογικών έργων, όπως η ενοποίηση των αρχαιολογικών 
χώρων στο ιστορικό κέντρο τῆς Αθήνας, και τη δηµιουργία σύγχρονων 
μουσείων, ισάξιων του εξωτερικούζὈ. 

Μέσα σε αυτό το πλαίσιο που περιγράφηκε, δηλαδή της μαζικής προσέγγισης 
των μνημείων απὀ το ευρύ κοινό, διαμορφώθηκε και διαδόθηκε η έννοια της 
ανάδειξης των μνημείων. Ἡ απαίτηση για να καταστούν οι αρχαιολογικοί 
χώροι ανοικτοί, κατέστη επιτακτική. Η τεράστια επισκεψιμότητα των χώρων 
έδωσε την ώθηση να πραγματοποιηθούν οι κατάλληλες διαμορφώσεις, ώστε οι 
αρχαιολογικοί χώροι να είναι σε θέση να υποδεχθούν µεγάλο αριθµό 
επισκεπτών, χωρίς να δημιουργείται κίνδυνος για την προστασία των 
μνημείων. Χαρακτηριστική είναι η διάδοση των όρων «ανάδειξη» και 
«ολοκληρωμένης προστασίας», οι οποίοι άρχισαν να αντικαθιστούν άλλους 
καθιερωµένους όρους στους τίτλους των αρχαιολογικών έργων. 

Ἡ έννοια της «ολοκληρωμένης προστασίας» των μνημείων εφαρµόζεται σε 
όλο και περισσότερα αρχαιολογικά έργα και περιλαμβάνει την τεκμηριωμένη 
διεπιστημονική έρευνα και µελέτη των μνημείων, την αξιολόγηση τους, τη 
συστηματική συντήρησή τους, τη διαμόρφωσή τους και τέλος τη συμπλήρωσή 
τους, ώστε να διασώζεται η µορφή και το νοηµατικό και ιστορικό περιεχόµενο 
της. 

Ο όρος «ανάδειξη» διαδόθηκε ταχύτατα µαζί µε µία τυπολογία έργων, τα 
οποία ονομάζονται «έργα ανάδειξης». Ἡ αποκατάσταση της 
αναγνωσιµότητας των μνημείων, ὥστε αυτά να είναι κατανοητά απὀ ένα ευρύ 


8 Μαστραντώνης 2008, 68. 
32ο ίδιο, 68. 

8 Λαμπρινουδάκης 2006, 51. 
8 Μαστραντώνης 2008, 69. 

κοινό, το οποίο δεν είναι ειδικό, όπως επίσης και η εξασφάλιση της πρόσβασης 
στους αρχαιολογικούς χώρους, µε τη διαµόρφωση διαδρομών, θέσεων και 
χώρων στάθµευσης είναι µερικά απὀ τα έργα που πραγματοποιούνται. 
Επίσης, η κατασκευή διαδρομών µέσα στους αρχαιολογικούς χώρους, η 
κατασκευή κτηριακών υποδομών για την εξυπηρέτηση και ενηµέρωση των 
επισκεπτών και η κατάλληλη σήμανση των μνημείων και των χώρων µε απλά 
εποπτικά και πληροφορικά µέσα και κείµενα όπως και ο φωτισμός των 
μνημείων για την καλύτερη και πλήρη διαμόρφωση και ανάδειξη του 
αρχαιολογικού χώρου κατά τη διάρκεια της νύχτας, µετις νέες συνθήκες που 
έχουν διαμορφωθεί, έχουν καταστεί αναγκαία. Αναγκαία ὀχι µόνο για τα 
µνηµειακά σύνολα αλλά για ολόκληρο τον κοινωνικό ιστό, αφού 
δημιουργείται µε αυτόν τον τρόπο η ανάγκη για µία επανατοποθέτηση της 
διαχείρισης και τῆς εξυγίανσης της πόλης, µέσα στην οποία είναι ενταγμένα 
καιτα προϊόντα της πολιτιστικής µας κληρονομιάς. 

Όλες οι επεμβάσεις, που αναφέρθηκαν συνοπτικά, στους αρχαιολογικούς 
χώρους δημιουργούν µία εντελώς καινούρια εικόνα, η οποία μεταμορφώνει τα 
μνημεία, τα οποία ποτέ ἕανά δε θα είναι τα ίδια. Οι επεμβάσεις απὀ τη µία 
πλευρά, όπως επίσης και οι ανασκαφικές δραστηριότητες, µπορεί να είναι 
καταστροφικές ενέργειες, απὀ την άλλη πλευρά όµως συντελούν, ώστε να 
γίνουν τα μνημεία γνωστά. Διαμορφώνεται ένας νέος χώρος, ο οποίος Λίγο 
θυμίζει την αρχική φάση του μνημείου και θα μπορούσαμε να ισχυριστούµε 
ότι θυμίζει περισσότερο σκηνή θεάτρου πάνω στην οποία οι πρωταγωνιστές 
είναι οι διάφοροι επισκέπτες, που κινούνται, λειτουργούν και αισθάνονται. 
Μετατρέπονται, δηλαδή, σε κοινωνούς µίας ανεπανάληπτης εμπειρίας, αφού 
δεν αναζητούν απλώς τη γνώση για την ιστορία του μνημείου αλλά την επαφή 
µε ένα χρονικό, σαφώς αλλοιωμένο αλλά κοντά στις δικές τους εµπειρίες, 
κομμάτι της ιστορίας. Η αναζήτηση πραγματοποιείται µόνο µε τη δηµιουργία 
µίας «ιδιαίτερης ατµόσφαιρας-σκηνικού», στην οποία συμβάλλει καταλυτικά, 
όπως συμβαίνει και στις θεατρικές παραστάσεις, ο φωτισμός που είναι είτε 
φυσικός, είτε τεχνητός. 

Ο αρχαιολογικός χώρος και η θεατρικότητα 

Έννοιες του θεάτρου και βασικές αρχές: Το αρχαίο ελληνικό παράδειγµα 


Οι αρχαιοελληνικές θεατρικές παραστάσεις δεν αποτελούσαν καθημερινή 
εμπειρία µε απεριόριστες δυνατότητες επανάληψης, αλλά αντιθέτως 
εντάσσονταν μόνιμα στο πλαίσιο εορταστικών εκδηλώσεων, οι οποίες σε 
έντονη αντίθεση µε ότι συμβαίνει σήµερα, είχαν έντονο θρησκευτικό 
χαρακτήρα. Όι παραστάσεις αποτελούσαν αναπόσπαστο τµήµα των 
λατρευτικών δρωμµένων, που ήταν αφιερωμένα στον θεό Διόνυσο. 


Ο Διόνυσος κυρίευετον συναισθηματικό κόσµο του ανθρώπου µε πρωτόγνωρη 
ορμή. Δημιουργούσε στον θνητό ένα αίσθηµα ελευθερίας και υποσχόταν 
αποδέσμευση από τους καθιερωµένους καταναγκασμούς. Αυτό µας βοηθάει 
να καταλάβουμε καλύτερα γιατί οι γυναίκες, οι οποίες ζούσαν αποκλεισµένες 
απὀ την κοινωνική ζωή, ένιωσαν ιδιαίτερη έλξη προς αυτή τη θρησκεία, η 
οποία αποσπούσετις γυναίκες απὀ το οικογενειακό περιβάλλον καιτις έφερνε 
κοντά στην άγρια φύση. Σταδιακά ο Διόνυσος ξεπέρασε σε δημοτικότητα τους 
υπόλοιπους θεούς και για να καταφέρει να ενταχθεί στο επίσηµο εορτολόγιο 

της αρχαίας Αθήνας, η νέα λατρεία έπρεπε πρώτα να αποβάλλει τον άγριο 
χαρακτήρα που είχε αρχικά και που χαρακτηριζόταν από όργια, βία και μέθη. 
Όταν συνέβη αυτό, η λατρεία του Διόνυσου άρχισε να εορτάζεται τέσσερεις 
φορές τον χρόνο. Οι δύο γιορτές, τα κατ’ αγρούς Διονύσια και τα Ανθεστήρια 
δεν συνδέονταν άµεσα µετο δράμα, ενώ στα Λήναια και στα εν άστει Διονύσια 
πραγματοποιούνταν θεατρικοί αγώνες». 


Με το πέρασμα του χρόνου, τελικά, από θεματική άποψη οι θεατρικοί αγώνες 
ακολούθησαν διαφορετικό δρόµο απὀ την αρχική λατρεία και έφτασαν στο 
σηµείο να µην έχουν καμία σχέση µε τον Διόνυσο, αφού το αγωνιστικό 
στοιχείο που είχαν οι αγώνες απομάκρυνε τη θρησκευτική διάσταση που είχαν 
αρχικά. Όταν τους ποιητές τους διαδέχτηκαν οι υποκριτές, οι οποίοι δεν 
περιορίζονταν στον ρόλο του εκφραστή των ποιητικών προθέσεων, η 
καλλιτεχνική πλευρά του δράματος κέρδισε αναμφισβήτητα το προβάδισμα. 
Έτσι κατέληξαν οι Αθηναίοι να αντιλαμβάνονται το θέατρο παράλληλα και 
ως ψυχαγωγίαδν. 

Οι θεατρικοί αγώνες ήταν προϊόν του διθυράµβου. Ο διθύραμβος ήταν το 
κατεξοχήν εορταστικό τραγούδι του Διονύσου, που το έψαλλε και το χόρευε 
χορός ανδρών ή αγοριών, µε τη συνοδεία αυλού. Από µορφική άποψη οι 
διθύραμβοι θύμιζαν τα χορικά της τραγωδίας, επειδή είχαν στροφική δόμηση. 
Κατά το τελευταίο τέταρτο του Φου αιώνα ο διθύραμβος γνώρισε µια ριζική 
µεταβολή, αφού έγινε ένα είδος συναυλίας και η μουσική κέρδισε το 
προβάδισμα σε σχέση µε το κείµενο. Οι θεατρικοί αγώνες διαρκούσαν 
τέσσερεις ηµέρες και κάθε µέρα περιελάμβανε µία τραγική τετραλογία και µία 
κωμωδία”. 

Ἡ προετοιμασία Ὑγια τους δραματικούς αγώνες απαιτούσε διάστηµα 
µεγαλύτερο από έξι µήνες. Από τη στιγµή που οι αρμόδιοι αξιωματούχοι για 
τη διεξαγωγή των γιορτών αναλάμβαναν τα καθήκοντά τους το καλοκαίρι, 
απὀ τα πρώτα µελήμµατά τους ήταν να εκλέξουν τρεις απὀ τους υποψήφιους 
ποιητές. Τις περισσότερες «φορές σηµαντικό ϱοόλο διαδραµάτιζε η 
προσωπικότητα των ποιητών και η εκτίµηση που είχαν αποκτήσει από 
παλαιότερες επιτυχίες τους. Ακόμη, εκτός απὀ καλλιτεχνικά και αισθητικά 
κριτήρια σίγουρα λαμβάνονταν υπόψη και κριτήρια πολιτικού και κοινωνικού 
χαρακτήρα, αφού η προβολή ενός ποιητή ήταν εξαρτημένη από τις 
επιδοκιµασίες τῆς πλειοψηφίας και απότις κρατικές αρχές. 

Το επόμενο βήμα του άρχοντα ήταν να βρει ιδιώτες που θα αναλάμβαναν τα 
έξοδα της διδασκαλίας του χορού. Οι ιδιώτες αυτοί ονομάζονταν «χορηγοῦ και 
επειδή η ανάληψη χορηγίας Θεωρούνταν εξυπηρέτηση του γενικού 
συμφέροντος, ήταν υποχρέωση κάθε ελεύθερου πολίτηξδ. Ο χορηγός ήταν 
υπεύθυνος να εξασφαλίσει τα µέλη του χορού της παράστασης που 
αναλάμβανε, είχετην υποχρέωση να συντηρεί τόσο τα µέλη του χορού όσο και 


8 βτοςΚκοῖϊ απαᾶ ΗΙΙάγ 2003, 20. 

8 Περισσότερα στοιχεία για τις Διονυσιακές γιορτές αναφέρονται στο ΒΙαπιε 19905, 29-47. 

37 Αυτό κατά κανόνα συνέβαινε κατά τη διάρκεια του Πελ/κου Πολέμου λόγω περικοπών, 
ενώ κανονικά οι κωμωδίες είχαν δική τους ηµέρα διεξαγωγής. 

36 Στα Λήναια ήταν υποχρέωση καιτων µετοίκων. 

το χοροδιδάσκαλο και τον αυλητή, ενώ επιβαρυνόταν και µε τα έξοδα για τα 
προσωπεία και τα κοστούμια του χορούζ. Παρά τις κατά καιρούς δυσκολίες ο 
θεσµός της χορηγίας λειτούργησε αποτελεσματικά, ενώ ακόμη και µετά την 
πολιτική εκμηδένιση της Αθήνας µε το τέλος του Πελοποννησιακού Πολέμου 
το ενδιαφέρον για το θέατρο παρέμεινε αμείωτο. Μόλις το 315 ΤΙΚΕ την 
χορηγία ανέλαβε το κράτος. 

Μετά τη συγκρότηση τῆς θεατρικής ομάδας το επόμενο βήµα ήταν να βρεθεί ο 
κατάλληλος χώρος για τις δοκιμές. Ο χορηγός ήταν υπεύθυνος επίσης εκτός 
απὀ τα υπόλοιπα οργανωτικά ζητήματα και για την αναζήτηση ιδιωτικών 
χώρων, τους οποίους µίσθωνε µε δικά του έξοδα και επειδή τον χορό τον 
συγκροτούσαν ερασιτέχνες πολίτες, οι δοκιµές έπρεπε να αρχίσουν σχετικά 
νωρίς, ιδιαίτερα όταν έπρεπε να καλύψουν τις τραγωδίες και ένα σατυρικό 
δράμα. 

Η εκλογή και ο διορισμός των κριτών, οι οποίοι αποτελούσαν και το τελευταίο 
στάδιο της διαδικασίας, ήταν σκόπιμα περίπλοκος και γινόταν λίγο πριν τις 
παραστάσεις ενώ η εκλογή των ατόμων που θΌα έκριναν τους 
διαγωνιζόµενους ήταν θέµα γενικού ενδιαφέροντος , αφού οι Αθηναίοι 
μετείχαν ενεργά στους δραματικούς αγώνες. Όι κριτές αποφάσιζαν 
αυθόρμητα και συνεπώς και οι ποιητές γνωρίζοντας τις προτιµήσεις του 
κοινού προσπαθούσαν να συγκινήσουν κοινό και κριτικούς ενώ ταυτόχρονα 
εμμέσως εξέφραζαν τη γνώμη τους µέσα από τα έργα τους. Τα ονόματα των 
κριτών ανακοινώνονταν µετά απὀ κλήρωση µόνο την ηµέρα τῆς γιορτής και 
μπροστά σε όλους τους πολίτες που παρευρίσκονταν στο θέατρο. Οι κριτές, 
τέλος, που εκλέγονταν, ορκίζονταν δηµόσια ότι θα αποφασίσουν κατά 
συνείδηση και έπειτα καταλάμβαναν την τιμητική τους θέση στο θέατρο καιο 
θεατρικός αγώνας ξεκινούσεΆ. 

Το αρχαίο ελληνικό θέατρο, σε γενικές γραμμές, παρουσίαζε τριπλή διαίρεση 
του χώρου, ενώ παράλληλα χαρακτηριζόταν από οργανική ενότητα, όπως 
ταιριάζει σε δρώμενα που έχουν τις ρίζες τους στη Θρησκεία και στα οποία 
μετέχουν όλοι οι πολίτες. Ανάμεσα στους συντελεστές τῆς παράστασης και 
τους θεατές δεν παρεμβαλλόταν αυλαία ή κάποιο χώρισµα στην ορχήστρα και 
ο χώρος της παράστασης και των θεατών φωτιζόταν από το φυσικό φως του 
ήλιου, δείγµα αρμονικής σύνθεσης του θεατρικού οικοδομήματος και του 
φυσικού περιβάλλοντοςΆ. 

Η κυκλική ορχήστρα, η οποία προοριζόταν για το χορό ήταν το αρχαιότερο 
µέρος του θεάτρουΏ, ενώ τα σωζόμενα σηµερινά μαρμάρινα εδώλια είναι 
απόγονοι των αρχικών ξύλινων εδωλίων (ίκρια)”. Το τελευταίο µέρος του 


39 Β]μππο 1995, 50. 

40 ἙΒίαππε 1993, 56. 

41 Β]απις 1993, 60. 

42 Ηαάάαά και ΑΚαςΠεΙ 2003, 4-5. 

49 Αν αναλογιστούμε πως τα δραματικά είδη προέρχονται από την όρχηση και το τραγούδι 
του χορού. 

44 Παπαθανασόπουλος 1995, 38, 42. Τα ίκρια στην εξέλιξη του θεατρικού οικοδομήματος 
αντικαταστάθηκαν µε µονιµότερες λίθινες κατασκευές, πιθανώς εξαιτίας κατάρρευσης της 
ξύλινης κατασκευής κατά την διάρκεια θεατρικής παράστασης 

θεάτρου που απέκτησε οριστική µορφή ήταν η σκηνή, η οποία αρχικά ήταν 
ένα ξύλινο παράπηγµα στην παρυφή της ορχήστρας και χρησιμοποιούνταν 
σαν αποδυτήριο και αποθήκη θεατρικού υλικού». Στην πορεία το παράπηγµα 
εξελίχθηκε σε διακοσμημένο διώροφο κτήριο µε υπερυψωµένη εξέδρα για την 
επιφάνεια των θεών, που ήταν εναρμονισµένο µε το εορταστικό κλίμα των 
αγώνων και που στο τέλος διέθετε τρεις πύλες και παράθυρα. Στις δύο 
πλευρές του κεντρικού τμήματος, υπήρχαν δύο πλατιές πτέρυγες σε µορφή 
ανοιχτών περίστυλων στοών, οι οποίες προεξείχαν περίπου πέντε µέτρα και 
τις οποίες μπορούσαν να διασχίσουν τα πρόσωπα που έμπαιναν απὀ τις 
παρόδους. Σε κάθε εξωτερική πλευρά υπήρχε πιθανώς κλιµακοστάσιο, που 
οδηγούσε στο επάνω όροφο ή στη στέγη. 

Χαρακτηριστικό του ελληνικού θεάτρου ήταν το γεγονός ότι κατασκευαζόταν 
µε τέτοιο τρόπο, ὥστε να είναι ενταγμένο στο γύρω τοπίο. Από τις 
αμφιθεατρικά τοποθετημένες θέσεις του κοίλου του διονυσιακού θεάτρου είχε 
τη δυνατότητα κάποιος να ατενίσει τον περιβάλλοντα χώρο, αφού το σκηνικό 
οικοδόµηµα δεν εμπόδιζε τη θέα και ο θεατής μπορούσε να αντιληφθεί την 
ενότητα καιτη συνέχεια του θείου και του φυσικούᾷ6. 

Ακόμη µεγαλύτερη σηµασία για τις συνθήκες της παράστασης σε ανοιχτό 
θέατρο είχαν και οι αλλαγές στο φωτισμό. Η κυριαρχία της σκιάς ή του φωτός 
στην περιοχή της σκηνής και της ορχήστρας ήταν συνάρτηση διαφόρων 
παραγόντων, όπως ο προσανατολισμός του θεάτρου και η κλίση τῆς πλαγιάς 
όπου ήταν χτισμένο. Επίσης, ένας άλλος παράγοντας ήταν η ώρα της ημέρας 
και η εποχή κατά την οποία παρουσιαζόταν ένα έργο και τέλος το ύψος του 
σκηνικού οικοδοµήµατος, γιατί είναι φανερό ότι ένα πολυώροφο σκηνικό 
έριχνε μεγαλύτερη σκιά από ένα παράπηγµα”. 

Σχετικά µε τις οπτικές συνθήκες του θεάτρου γενικά Θα πρέπει να 
παρατηρήσουμε ὁότι οἱ διαστάσεις του θεάτρου ήταν τόσο µεγάλες, ὥστε η 
τελευταία απείχε από την πρώτη ογδόντα µέτρα και η πρώτη που ονομαζόταν 
προεδρία, δώδεκα µέτρα από τους υποκριτές, έτσι ώστε ακόµη και κάποιος που 
δε θα είχε κανένα πρόβλημα όρασης, θα ήταν δύσκολο να διακρίνει αρκετές 
λεπτομέρειες. Φαίνεται έτσι ότι οι περισσότεροι ελεύθεροι πολίτες και οι 
µέτοικοι έδειχναν ιδιαίτερο ενδιαφέρον για τους δραματικούς αγώνες. Ακόμη 
πιο σπουδαίο είναι ότι δικαίωµα είχαν να παρακολουθήσουν τις παραστάσεις 
όλοι οι άντρες και οι γυναίκες, όπως επίσης και οι δούλοι, αν συνοδεύονταν 
απὀ τους κυρίους τους. Τέλος, ένα στοιχείο που δικαιολογεί το μέγεθος του 
ελληνικού θεάτρου είναι ότι το επισκέπτονταν για να απολαύσουν τις 
θεατρικές παραστάσεις και πολυάριθμες αντιπροσωπείες απὀ άλλες πόλεις, 
και έτσι µετους Αθηναίους πρέπει να συνυπολογιστούν και οι ξένοι”. 

Το κράτος, εξαιτίας των παραπάνω, ένιωθε µία φυσική υποχρέωση να 
προσφέρει χώρο σε όλους τους ενδιαφερόμενους, έστω και αν µία μερίδα 
θεατών δεν ήταν σε θέση να έχει µία πλήρη εικόνα και οι οπτικές δυνατότητες 
ήταν περιορισμένες. Επειδή, λοιπόν, οι παραστάσεις ήταν μοναδικές, ποσοτικά 


45 Μπούρας 1999, 327-359. 

46 Ηαάςᾶαςά απά ΑΚαςΠοαῇ 2005, 9. 
47 Β]απιο 1995, 78. 

48 Β]ιπιο 1995, 78. 

και ποιοτικά, για την εποχή και µη επαναλαμβανόμενες, χιλιάδες άνθρωποι 
απὀ όλο τον τότε γνωστό κόσµο µέσα σε Λίγες µέρες επισκέπτονταν τα 
ελληνικά θέατρα. Ένα ακόµη σηµαντικό στοιχείο του ελληνικού θεάτρου ήταν 
η πολύ καλή ακουστική. Προσπαθώντας να το εξηγήσει κάποιος, διαπιστώνει 
τον συνδυασμό διάφορων παραγόντων, οι οποίοι αλληλοσυμπληρώνονται µε 
τον καλύτερο δυνατό τρόπο. Ο κυριότερος λόγος θα πρέπει να αναζητηθεί 
στον άψογο αρχιτεκτονικό σχεδιασμό”. 


Εξίσου σηµαντικό στοιχείο ήταν και η σκηνογραφία. Σχεδόν τα δύο τρίτα των 
τραγωδιών εκτυλίσσονταν µπροστά απὀ ένα ανάκτορο ή ναό, ενώ άλλες 
διαδραματίζονταν σε κάποιο στρατόπεδο ή σε κάποιο ερημικό τόπο, ως φόντο 
όµως υπήρχε πάντοτε µια απλή ξύλινη κατασκευή, το σκηνικό οικοδόµηµα και 
σίγουρα δεν μπορούμε να υποθέσουμε σχετικές πιστές αναπαραστάσεις σε 
ζωγραφικούς Ἠπίνακες, όπως συμβαίνει σήµερα, αλλά πιθανότατα 
ζωγραφισμένους πίνακες του σκηνικού οικοδομήματος (καταβλήματα)». 


Ἡ χρήση μηχανημάτων, επίσης, ανήκει στα αξιοσημείωτα του ελληνικού 
θεάτρου, αφού έδινε µεγάλη αξία στη χρήση εξελιγµένων μηχανικών 
βοηθητικών µέσων. Ἡ κυλιόμενη εξέδρα και ο ανυψωτικός μηχανισμός τα 
οποία αποσκοπούσαν στην απρόσκοπτη εξέλιξη της δραματικής πλοκής, είναι 
χαρακτηριστικά παραδείγματα και σίγουρα δε θα έπρεπε να παραλείψουµε 
και το βωμό που ήταν τοποθετημένος κοντά στη σκηνή και βοηθούσε στην 
πλοκή του έργου]. 


Το σημαντικότερο στοιχείο του αρχαίου θεάτρου ήταν βέβαια εκτός απὀ τους 
υποκριτές» οι οποίοι φορούσαν προσωπεία και ειδικά κοστούμια, το ίδιο το 
κοινό. Ἠταν κόσμος ο οποίος ήταν πρόθυμος και ικανός να κινητοποιήσει τη 
φαντασία του. Αυτό γινόταν επιτακτική ανάγκη, όταν υπήρχαν νυχτερινές 
σκηνές, τις οποίες το αρχαίο κοινό παρακολουθούσε κάτω από τον ηλιόλουστο 
ελληνικό ουρανό ή όταν το έργο αναφερόταν σε φανταστικούς χώρους χωρίς 
να υπάρχει η ανάλογη σκηνική υποδομή. Τέλος, σίγουρα υπήρχαν και 
ενσωματωμένες σκηνικές οδηγίες στο κείµενο καθώς και οι καθιερωμένες 
δραματικές συμβάσεις, οι οποίες διευκόλυναν στην κατανόηση του έργουΣὲ. 


ἩΗ κοινωνιολογία και τα σηµεία του θεάτρου 


Με το πέρασμα του χρόνου, αν και τα βασικά χαρακτηριστικά του θεάτρου 
παρέμειναν (ἴδια, όπως συνέβη και στις υπόλοιπες τέχνες και εκφάνσεις της 
ζωής, τα δεδοµένα είτε άλλαξαν, είτε εξελίχθηκαν. Η κοινωνιολογία, η 
επικοινωνιολογία, όπως επίσης η γλωσσολογία και η σηµειωτική επέτρεψαν 
και στη Θεατρική τέχνη νέες προσεγγίσεις οι οποίες οδήγησαν στην 
αποσύνδεση του θεάτρου από το συμβατικό σχήµα συγγραφέας - κείµενο -- 


49 Περισσότερα στοιχεία για την ακουστική των αρχαίων ελληνικών θεάτρων στο Μπούρας 
1999, 327-329 και Βἰαπιε1993, 77-78. 

50 Τ]ορτελάνος 1999, 10: Μπολέτης και Πιτένης 1999, 22: Μπολέτης 2009, 29: Κορετίροῃ 1945, 
168. 

5 Οι συγκεκριμένοι βωμοί σύµφωνα µε τον ΒΠΙΠΙε δε θα έπρεπε να συνδέονται µετον βωμό 
που χρησιμοποιείτο ως θυσιαστήριο και ήταν τοποθετημένος µπροστά στον ναό του θεού 
Διόνυσου. 

52 Ῥ]απιε 19953, 94-126. 

5Ῥ]ιπης 1992, 51-82. 

σκηνοθέτης -- ηθοποιός - θεατής, και στον ορισμό του ως µίας άλλης 
διάστασης της ανθρώπινης συμπεριφοράς και επικοινωνίας. Στο κέντρο των 
νέων αναζητήσεων δεν τοποθετείται πια το «θέατρο», αλλά το «θεατρικό 
στοιχείο», το οποίο εντοπίζεται στην κοινωνική ζωή. Με άλλα Λόγια 
«ηθοποιός» είναι πλέον ο οποιοσδήποτε απλός άνθρωπος, ο οποίος έχει ένα 
«ρόλο» (συμπεριφορά) µπροστά σε ένα «θεατή» (συνομιλητή) και η κοινωνία 
που την αποτελούν αυτοί οι «ηθοποιοῦ και οι «Θεατές» ονομάζεται θέατρο της 
κοινωνίας». Η συνειδητοποίηση αυτή σε συνδυασμό µε την καθιερωμένη πια 
παροµοίωση του κόσμου µε θέατρο”, οδήγησε και στη διαµόρφωση ειδικού 
κλάδου, της θεατροκοινωνιολογίας που αναλύει κοινωνικούς μηχανισμούς µε 
θεατρική ορολογία. 

Από τα παραπάνω συμπεραίνεται πως το θέατρο, όπως και οι άλλες τέχνες, 
καταλήγει να είναι ένα ιδιάζον πολιτισμικό σύστηµα και ένας εσωτερικός 
κώδικας που εξαρτάται συνήθως από το γενικό εξωτερικό κώδικα. Δεν ανήκει, 
δηλαδή, σε εκείνα τα πολιτισμικά συστήµατα, τα οποία έχουν άµεση χρηστική 
λειτουργικότητα, όπως είναι η ενδυμασία και ο οικιακός εξοπλισμός, αλλά 
αντιθέτως, επειδή τα σηµεία του χρησιμοποιούνται µε αισθητικό τρόπο, 
αποκτά άλλες λειτουργικότητες. Αυτό έχει ὡς αποτέλεσµα το θέατρο να έχει 
έναν πυρήνα που αποτελείται απὀ τον ηθοποιό και τον θεατή, ο οποίος είναι 
απόλυτα απαραίτητος παράγοντας της θεατρικής παράστασης, και κάθε 
παράσταση να αποτελεί ένα δηµόσιο κοινωνικό γεγονόςδὀ. 


Ο ελάχιστος ορισμός του θεάτρου είναι ότι ο Α (αείοτ-ηθοποιός) ενσαρκώνει το 
ρόλο Χ, ενώ ο 5 (5ρεσἰαἰοΓ-θεατής) τον παρακολουθεί. Για αυτό το σκοπό ο Α 
παίρνει µία ορισμένη εξωτερική µορφή, συμπεριφέρεται µε ορισμένο τρόπο 
(υποκριτική) και κινείται σε έναν ορισμένο χώρο (σκηνή). Αυτό γίνεται και 
στην καθημερινή ζωή, µε τη διαφορά ότι στο θέατρο οι πράξεις αυτές δεν 
έχουν χρηστική λειτουργικότητα, αλλά απευθύνονται στο θεατή. Έτσι, ο 
θεατρικός κώδικας παράγει νοήµατα που σημαίνουν άλλα νοήµατα διαφόρων 
πολιτισμικών συστηµάτων, και το θέατρο ως κατάσταση είναι η µίµηση µίας 
πραγματικής κατάστασης. Δηλαδή η στενή σχέση του θεάτρου µε το σύνολο 
του πολιτισμού που το περιβάλλει, συγκεκριµενοποιείται στη Θεατρική 
παράσταση ως αυτοπαρουσίαση του πολιτισμού και ως µέσο αυτογνωσίας. Το 
θέατρο, λοιπόν, χρησιμοποιεί, µαζί µε τα δικά του στοιχεία, όπως είναι τα 
προσωπεία και οι κόθορνοι, έτοιµα σηµεία του πολιτισμού και αναδημµιουργεί 
έτσι ένα µέρος του όλου πολιτισμικού συστήµατος επί σκηνής. «Ο κόσμος 
είναι θέατρο»”7. 

Τα σηµεία, η γλώσσα του θεάτρου, όπως αναφέρθηκε, είναι σηµεία ορισμένων 
πολιτισμικών συστηµάτων. Επομένως, η σηµειωτική του θεάτρου πρέπει να 
αναφέρεται και τελικά να βασίζεται σε διαφορετικής προέλευσης σηµεία 
πολιτισμικών συστηµάτων. 


5 Π]ούχνερ 19685, 14. 

55 Γ]ερισσότερα στοιχεία για την μετατροπή του κόσμου σε θέατρο στο Ερρϊπίοη 20053. 

56 Πούχνερ 1955, 24. 

57 Χηµαντικά στοιχεία για την κοινωνιολογία του θεάτρου στο Σένετ 1999 και για το 
μετασχηματισμό της πόλης στο Καλογερόπουλος 2010. 

Ξεκινώντας από τον ελάχιστο ορισµό του θεάτρου, ότι ο Α ενσαρκώνει ένα 
ρόλο Χ µπροστά στον 9, φτάνουμε σε όλα τα θεατρικά σηµεία: ο Α 
εμφανίζεται σε ορισμένη µορφή (µασκάρεµα, κόµµωση, ενδυμασία), 
συμπεριφέρεται µε ορισμένο τρόπο (µιµικά στοιχεία, σηµεία χειρονοµιών, 
προσεγγιστικά στοιχεία) και σε ορισμένο χώρο (διαµόρφωση του χώρου, 
σκηνικό, σκηνικά αντικείμενα, φωτισμός)δ. Στο συγκεκριµένο κεφάλαιο θα 
αναφερθούμε στα σηµεία του χώρου, όπως ονομάζονται γενικά, τα οποία είναι 
ο σκηνικός χώρος, το σκηνικό, τα σκηνικά αντικείµενα και ο φωτισμός. 

Μέσα στον χώρο διαδραματίζεται η θεατρική επικοινωνία, το γεγονός δηλαδή, 
ότιο Α παριστάνει τον ρόλο Χ µπροστά στο θεατή 5. Αυτός ο χώρος µπορεί να 
έχει ειδικά διαμορφωθεί για αυτόν τον σκοπό, να είναι δηλαδή ένα θεατρικό 
κτήριο ή να είναι ένας άλλος χώρος µε άλλη πρακτική λειτουργικότητα, που 
εξυπηρετεί προσωρινά τον συγκεκριµένο σκοπό. Μέσα στον ειδικό αυτό χώρο 
υπάρχει συχνά µια ζώνη η οποία προβλέπεται για τον ηθοποιό, και µία ζώνη 
για το θεατή. Αυτοί οι δύο χώροι, η θέση τους και η συσχέτισή τους, αλλάζουν 
απὀ εποχή σε εποχή. 

Ο χώρος εκλαμβάνεται ως δυνητικό πεδίο του ανθρώπου και των πράξεών 
του. Ἡ διαµόρφωση του χώρου και των αντικειμένων µέσα σε αυτόν 
αντικατοπτρίζει συχνά και ορισμένες ιδέες ή κοινωνικά δεδοµένα, όπως η 
πολεοδομία αντανακλά την κοινωνική ιδεολογία των κατοίκων της πόλης ή 
αυτών που την διοικούν. Άρα, η διαµόρφωση του θεάτρου καθρεφτίζει 
συνήθως την κοινωνική λειτουργικότητα του θεάτρου στη συγκεκριμένη 
κοινωνία: θρησκευτική, πολιτική, µορφωτική, ΨψυχαγωγικήΣδ. Σήµερα οι 
θεατρικές παραστάσεις παρατηρούμε ότι αρχίζουν να εγκαταλείπουν τα 
μόνιμα κτήρια και διαδραματίζονται σε δρόμους, πλατείες, υπόγειες 
διαβάσεις, εργοστάσια και αρχαιολογικούς χώρους, σε τόπους δηλαδή 
καθημερινής συναναστροφής. 

Η διαµόρφωση του χώρου των θεατών σε σχέση µε τη σκηνή, εκφράζει επίσης 
την κοινωνική λειτουργικότητα του κάθε τύπου θεάτρουΘ. Το θέατρο του 20ού 
αιώνα πραγματοποιεί µία ἐξοδο απὀ τα κτήρια και προσπαθεί να 
ενεργοποιήσει το θεατή, να τον απομακρύνει απὀ την απομόνωση και να 
καταφέρει να ξεφύγει απὀ το ρόλο του παθητικού δέκτη. Άρα, η διαµόρφωση 
του θεατρικού χώρου και ειδικά η σχέση του χώρου των θεατών µε τη σκηνή 
αποτελεί σηµείο για την κοινωνική λειτουργικότητα του θεάτρου σε µία εποχή 
γενικά και εἰδικά για τις ιδέες και τις αξίες που πρεσβεύονται στο 
συγκεκριµένο Θέατρο. Ἡ διαµόρφωση του θεατρικού χώρου συσχετίζεται 
άµεσα µετα κοινωνικά συμφραζόμενα». 


5δ Πούχνερ 1985, 31-38 και πιο αναλυτικά 93-50. 


Για παράδειγµα το κυκλικό σχήµα του αρχαίου ελληνικού θεάτρου, όπως αναφέραμε είχε 


άµεση σχέση µε την θρησκευτική ιδεολογία και τις δημοκρατικές αντιλήψεις που αντιπροσώπευε, 


ενώ το ίδιο το θέατρο ήταν µέσο προβολής στους επισκέπτες της Αθήνας. 
60 Το αρχαίο θέατρο συμβολίζει την ενότητα της πόλης. Στην Αναγέννηση ο διαχωρισμός µε 


ράμπα της σκηνής απὀ τους θεατές, δηλώνει ότι ο ρόλος του ηθοποιού και του δέκτη δεν 
αντιστρέφονται, όπως στο Μεσαίωνα. Διαφορετικές αντιλήψεις παρατηρούνται επίσης και στο 


Μπαρόκ και στο θέατρο της ψευδαίσθησης του 19ου αιώνα κτλ. 


6, Πούχνερ 1955, 54. 

Ένα άλλο σηµείο του θεάτρου είναι ο σκηνικός χώρος και ονομάζεται ο τόπος 
στον οποίο ο Α παριστάνει το Χ. Ἡ διαµόρφωση του σκηνικού χώρου 
προδιαγράφει ενδεικτικά τον τύπο κινήσεων που µπορεί να πραγματοποιήσει 
ο ηθοποιός µέσα σε αυτόν. Το τρισδιάστατο σώμα του ηθοποιού απαιτεί πάντα 
το σκηνικό χώρο, έτσι που αυτός δεν µπορεί να αφαιρεθεί από τον θεατρικό 
κώδικαθ2. 


Ακόμη, το σκηνικό καθορίζει συνήθως τη σηµασία και την ιδιότητα του 
σκηνικού χώρου. Βασίζεται σχεδόν πάντα σε ορισμένες σκηνογραφικές 
συµβατικότητες, αφού είναι αδύνατο, ακόµα και στο νατουραλιστικό Θέατρο, 
να αναπαραγάγει στη σκηνή το πραγµατικό περιβάλλον, για το οποίο 
αποτελεί οπτική ένδειξη. Τα οπτικά σηµεία της σκηνογραφίας μπορούν να 
δώσουν πληροφορίες για την ίδια την υπόθεση ή και να επηρεάσουν την 
υποκριτική, ενώ παράλληλα να επιβάλουν µία συγκεκριμένη ατμόσφαιρα, 
κάποιες συμβολικές σημασίες ή να υλοποιήσουν ορισμένες κοσµοθεωρίες. 
Σημαντικά στοιχεία στη θεατρική πράξη είναι και τα σκηνικά αντικείμενα που 
χειρίζεται ο ηθοποιός επί σκηνής. Το ίδιο και µερικά µέρη της ενδυμασίας του 
ή τµήµατα τῆς σκηνογραφίας μπορούν να αποκτήσουν τη λειτουργικότητα 
αυτή. Το σκηνικό αντικείµενο σηµαίνει το πραγµατικό, ανεξάρτητα από το 
βαθµό γνησιότητας, και συσχετίζεται µε τις δραστηριότητες του σκηνικού 
ρόλου ή και µε το χαρακτήρα του. Μερικές φορές αποτελεί και ένδειξη για 
ορισμένες δράσεις και καταστάσεις. Γενικά, σκηνικά αντικείμενα 
χοησιμοποιούνται σχεδόν σε όλους τους θεατρικούς κώδικες, αν και µε 
διαφορετική λειτουργικότηταδ. 

Οι λειτουργικότητες του φωτισμού στην ιστορία του ευρωπαϊκού θεάτρου 
φτάνουν από την ένδειξη φυσικών καταστροφών και από τις αποθεώσεις του 
Μπαρόκ και τη δημιουργία ατμόσφαιρας στο Ρομαντισμό, ὡς την ένδειξη του 
απλού φωτός στο ρεαλιστικό και νατουραλιστικό θέατρο. Βέβαια, κυρίαρχο 
σηµείο γίνεται ο φωτισμός στον 206 αιώνα ύστερα απὀ την ανακάλυψη του 
ηλεκτρικού φωτός και χρησιµοποιείται είτε ως βασικό σηµείο του θεάτρου, είτε 
ως απλό µέσο για να φωτίσει τη θεατρική σκηνή6. 

Πιθανοί παραλληλισμοί του αρχαιολογικού χώρου µετον θεατρικό χώρο 
Όπως ήδη αναφέραμε, ένα από τα κύρια χαρακτηριστικά του αρχαίου θεάτρου 
ήταν ο θεσµός της χορηγίας και σταδιακά υπεύθυνος για τη διεξαγωγή των 
θεατρικών παραστάσεων κατέληξε να είναι εξολοκλήρου το κράτος. Το 
κράτος όχι µόνο είχε αλλά και ένιωθε την υποχρέωση να προσφέρει χώρο σε 





62 Πούχνερ 1955, 54-55. 


6 Τα αντικείµενα έχουν διαφορετική σηµασία στο θέατρο του Μπαρόκ, στον Ρομαντισμό 


μετατρέπονται σε «μοιραία αντικείμενα», ενώ στο ρεαλιστικό θέατρο συνδέονται περισσότερο µε 
αυτούς που τα χρησιμοποιούν κ. α. Τέλος, πρόσθετες σηµασίες στο σκηνικό χώρο µπορεί να 
προσδώσει και ο φωτισμός. Το φυσικό ή το τεχνητό φώς αναδεικνύει το σκηνικό χώρο. Αυτή είναι 
η πρακτική σηµασία του στο θέατρο. Διακριτικές ιδιότητες που έχει το φως είναι η ένταση, το 
χρώμα, η διάχυση και η κίνηση. Στη σκηνή µπορεί να σηµαίνει το φως του ήλιου, του φεγγαριού, 
του κεριού κτλ. Με τη ραγδαία τεχνική εξέλιξη του φωτισμού, κυρίως στον 210 αιώνα, µπορεί να 
συνδηλώσει πολλές άλλες σημασίες, άλλων σηµειωτικών συστηµάτων επί σκηνής, χωρίς να 


λειτουργεί ως αυτοτελές σηµείο. 


6 Πούχνερ 1955, 56-57. 

όλους τους ενδιαφερόµενους, οι οποίοι είχαν την ανάγκη να 
παρακολουθήσουν τους θεατρικούς αγώνες. Κάτι αντίστοιχο συμβαίνει και 
σήµερα µε τους αρχαιολογικούς χώρους. Με την αλλαγή των 
κοινωνικοπολιτικώὠν συνθηκών και της ζωής οι κρατικοί μηχανισμοί 
παγκοσμίως προσπαθούν να τονίσουν τα πολιτισμικά αγαθά, που 
χαρακτηρίζουν την κάθε χώρα και τα χρησιμοποιούν ὡς µέσο προβολής. Αυτό 
έχει ως κύριο αποτέλεσµα να προβαίνουν και στη χρηματοδότηση 
αρχαιολογικών έργων. Τα διάφορα κράτη κατανοώντας τη σπουδαιότητα των 
αρχαιολογικών χώρων, γνωρίζοντας ότι οι αρχαιολογικοί χώροι είναι 
παγκόσμιο κτήµα, το οποίο µπορεί να τους αποφέρει και οικονομικά κέρδη, 
και λαμβάνοντας υπόψη την ανάγκη του σύγχρονου ανθρώπου να 
ανακαλύψει το παρελθόν του και την ιστορία του, προχωρούν τελικά στην 
προστασία, τη διαμόρφωση και την ανάδειξη αρχαιολογικών χώρων. 

Οι θεατρικές παραστάσεις, επίσης, ήταν μοναδικά και µη επαναλαμβανόμενα 
γεγονότα µε διεθνή απήχηση, αφού τις παρακολουθούσαν χιλιάδες άνθρωποι 
µέσα σε διάστηµα λίγων ηµερών. Θεωρητικά κάτι αντίστοιχο µπορεί να µη 
συμβαίνει σήµερα, αφού οι συνθήκες έχουν διαφοροποιηθεί. Ο κόσμος τον 
αιώνα που διανύουμε έχει διευρύνει τα σύνορά του, οι αποστάσεις έχουν 
αλλάξει και τα βασικά χαρακτηριστικά της κοινωνίας είναι η τάση 
παγκοσμιοποίησης καιη άµεση ενηµέρωση απότο διαδίκτυο. 

Ο σημερινός άνθρωπος έχει την ανάγκη και την περιέργεια να γνωρίσει νέα 
µέρη, τα οποία έχει µάθει απὀ διάφορα µέσα ενημέρωσης, και να βιώσει νέες 
εμπειρίες. Αυτό έχει ως αποτέλεσμα να προσπαθεί να επισκεφτεί όσα 
περισσότερα µέρη µπορεί και να συμμετάσχει σε δρώμενα άλλων περιοχών, 
έστω και για µία μοναδική φορά. Συνεπώς, µε την αύξηση του τουρισμού, οι 
αρχαιολογικοί χώροι και τα μνημεία μετατρέπονται σε µοναδικά γεγονότα 
που ο απλός άνθρωπος θέλει να ζήσει, ενώ ταυτόχρονα σε παγκόσμιο επίπεδο 
παρατηρείται καθηµερινά η ολοένα αὐξηση της επισκεψιμότητας των 
αρχαιολογικών χώρων. 

Ένα ἆλλο κοινό χαρακτηριστικό μεταξύ του θεάτρου και των αρχαιολογικών 
χώρων είναι ο άψογος αρχιτεκτονικός σχεδιασμός και η χρήση εξελιγµένων 
βοηθητικών µέσων. Όπως στα θέατρα χρειάζεται µία ολοκληρωμένη µελέτη 
και σύγχρονες κατασκευές για τη δηµιουργία τους, οι οποίες συντελούν στην 
καλύτερη διεξαγωγή των θεατρικών παραστάσεων και ο θεατής τελικά μένει 
ικανοποιημένος από το αποτέλεσµα, κάτι αντίστοιχο συμβαίνει και µε τους 
αρχαιολογικούς χώρους. Για τη δηµιουργία ενός σύγχρονού αρχαιολογικού 
χώρου αναγκαία είναι η συμβολή διαφόρων επιστημόνων για τις απαραίτητες 
μελέτες, οι οποίες χρειάζεται να γίνουν για την ανάδειξη των χώρων, και 
εξελιγμένα τεχνικά µέσα, ώστε να πραγματοποιηθούν οι αναγκαίες εργασίες, 
όπως η αναστήλωση των διαφόρων µελών των αρχιτεκτονηµάτων. Επίσης, 
εξελιγμένα τεχνολογικά µέσα είναι αναγκαίο να υπάρχουν και στον ήδη 
αναδεικνυόµενο χώρο, όπως οπτικοακουστικό υλικό για την καλύτερη 
ενηµέρωση και εξυπηρέτηση των επισκεπτών. 

Τα αρχαία ελληνικά Θέατρα είχαν το βασικό χαρακτηριστικό ότι ήταν 
ενταγμένα στο φυσικό περιβάλλοντα χώρο και ο χώρος της παράστασης και 
των θεατών φωτιζόταν εξίσου απὀ το λαμπρό φως της ημέρας, ενώ δεν 

παρεμβαλλόταν κάποιο χώρισµα στην ορχήστρα μεταξύ των συντελεστών της 
παράστασης και των θεατών. Σήµερα, επίσης, παρατηρείται το φαινόμενο 
πολλές παραστάσεις να γίνονται σε ανοικτούς υπαίθριους χώρους και αρκετά 
θεατρικά δρώμενα να πραγματοποιούνται στους δρόμους των πόλεων κάτω 
απὀ το φυσικό φως του ήλιου. Ο θεατής έχει τη δυνατότητα σε αρκετές 
περιπτώσεις όχι απλώς να συμμετέχει, αποδοκιµάζοντας για παράδειγµα µία 
παράσταση, αλλά ακόµη και να συμβάλλει στην πλοκή του έργου, στο οποίο 
είναι θεατής. Αντίστοιχα κάτι ανάλογο παρατηρούμε και στους 
αρχαιολογικούς χώρους. Συνήθως τα µνηµεία είναι ανοικτά για να τα 
επισκεφτεί κάποιος κατά τη διάρκεια της ημέρας που το φυσικό φως έχει τη 
δύναμη να τα φωτίσει. Ακόμη, οι αρχαιολογικοί χώροι αρκετά συχνά είναι 
ενταγµένοι στο φυσικό περιβάλλον και µε τους διεθνείς χάρτες προστασίας 
και ανάδειξης όλα τα αρχαιολογικά έργα που πραγματοποιούνται πρέπει να 
είναι διακριτικά, να είναι ενταγμένα στον περιβάλλοντα χώρο και να µην 
αποσπούν την προσοχή του επισκέπτη από τον αρχαιολογικό χώρο. Τέλος, οι 
αρχαιολογικοί χώροι, τις περισσότερες φορές δεν έχουν διαχωριστικά ή 
διάφορα εμπόδια, µε αποτέλεσµα ο επισκέπτης να έχει τη δυνατότητα να 
προσεγγίσει περισσότερο όποιο σηµείο του κινεί το ενδιαφέρον, να µπορεί να 
παρατηρήσει καλύτερα και απὀ κοντά τα μνημεία και αρκετά συχνά να του 
δίνεται η ευκαιρία, αν το επιτρέπουν οι συνθήκες, να έρθει σε άµεση επαφή 
ακόµη και µε τα ίδια τα μνημεία. Με Λίγα λόγια, ο αρχαιολογικός χώρος 
παρέχει τη δυνατότητα στον επισκέπτη να γίνει ένα µε τον χώρο. 

Τέλος, όλα τα θεατρικά έργα εκτυλίσσονται μπροστά απὀ ένα σκηνικό, φυσικό 
ή τεχνητό. Στο αρχαίο Θέατρο τα έργα εκτυλίσσονταν µπροστά από ένα 
ανάκτορο ή ένα ναό, ενώ σήµερα χρησιμοποιούνται και φυσικοί χώροι, ώστε 
να είναι τα έργα ακόµη πιο ρεαλιστικά. Επίσης, στο αρχαίο θέατρο το σκηνικό 
ήταν αφαιρετικό και αντίστοιχες προσπάθειες γίνονται και από το σύγχρονο 
θέατρο. Ο. θεατής έτσι πρέπει να ενεργοποιήσει τη φαντασία του για να 
καταλάβει το µέρος στο οποίο διαδραματίζεται το έργο που παρακολουθεί. 
Αυτό τού προσέφερε και τού προσφέρει και σήµερα, την δυνατότητα να 
ξεφύγει από την πραγματικότητα, ενώ ταυτόχρονα του δημιουργεί ένα 
αίσθηµα ελευθερίας. Άρα, το Θέατρο έχει την δύναμη να κυριεύσει τον 
συναισθηματικό κόσµο όλων εκείνων που συμμετέχουν, ο καθένας µε το δικό 
του τρόπο, στις Θεατρικές παραστάσεις. Αντίστοιχα στους αρχαιολογικούς 
χώρους δεν επιτρέπεται η πλήρης αποκατάσταση των μνημείων, ώστε να 
έχουν ἑανά την αρχική τους µορφή. Οι εργασίες που πραγματοποιούνται στο 
πλαίσιο τῆς συντήρησης, προστασίας και αποκατάστασης είναι µόνο οι 
αναγκαίες. ώστε να δηλώνεται απλώς ο χώρος. Συνέπεια του παραπάνω είναι, 
λοιπόν, ο επισκέπτης να πρέπει και σε αυτήν την περίπτωση να ενεργοποιήσει 
τη φαντασία του, ὥστε να µπορέσει να δώσει µία πλήρη µορφή του 
αρχαιολογικού χώρου. Αυτό θα τον βοηθήσει να μεταφερθεί πίσω στο χρόνο, 
να αποδράσει από την καθημερινότητα, να εξάγει τα δικά του συμπεράσματα 
για την εποχή και συνειδητά πια να γίνει µέρος της ιστορίας. 

Ἡ μετατροπή του αρχαιολογικού χώρου σε θεατρικό χώρο. Πιθανά κοινά 
σηµεία της γλώὠσσαςτου αρχαιολογικού έργου µετη γλώσσατου θεάτρου 


Ένας αρχαιολογικός χώρος µε τη διαμόρφωσή του γίνεται εύκολα 
προσβάσιμος από όλους και ενώ όλοι τον επισκέπτονται για να μάθουν την 
ιστορία του μνημείου, αναζητούν ταυτόχρονα την επαφή τους µε την ιστορία 
όχι µόνο µέσω των γνώσεων, τις οποίες Θα λάβουν και που κάθε 
αρχαιολογικός χώρος οφείλει να παρέχει µε διάφορα έντυπα, αλλά και µέσω 
της «Ιδιαίτρης ατμόσφαιρας» που δημιουργεί αυτός ο χώρος. Άρα, η 
διαµόρφωση του αρχαιολογικού χώρου αποτελεί δυνατό και μοναδικό 
πολιτιστικό σύμβολο, το οποίο είναι απαραίτητο να σχεδιάζεται µε τέτοιο 
τρόπο, ώστε να διατηρείται η αυθεντική ατμόσφαιρα που έχει και να βιώνειο 
επισκέπτης µία μοναδική εμπειρία. 

Όταν αναφερόμαστε στον όρο «μοναδική εμπειρία» εννοούμε πως ο θεατής 
επιθυμεί να νιώσει το μυστήριο που προκαλεί ένας ιστορικός χώρος, τον οποίο 
αντιλαμβάνεται ὡς ένα ταξίδι στο χρόνο. Άλλωστε, η φαντασία είναι πιο 
ρομαντική και έχει παρατηρηθεί πως οι περισσότεροι επισκέπτες δε δείχνουν 
ιδιαίτερη προθυµία να λάβουν πληροφοριακό υλικό που αφορά την ιστορία 
του μνημείουθ». 

Επίσης, πολύ συχνά ο θεατής αδυνατεί να νιώσει αυτή την ιδιαίτερη και 
αυθεντική ατμόσφαιρα του αρχαιολογικού χώρου, καθώς δεν είναι σπάνιο 
αρκετά μνημεία να περιβάλλονται είτε απὀ σύγχρονες μεγαλουπόλεις, είτε η 
πρόσβαση σε αυτά να συνιστά την εμπειρία εξαιρετικά δυσάρεστη. Ακόμη και 
Ο μεγάλος αριθµός των επισκεπτών µπορεί να θεωρηθεί εμπόδιο στο να 
νιώσει ο θεατής αυτό το μυστήριο του μνημείου που αναζητά6. Με άλλα 
λόγια, η αντιπαράθεση μεταξύ παρελθόντος και μέλλοντος µέσα στην πόλη 
είναι ένα δυνατό φαινόμενο που δυσχεραίνειτην προσέγγιση των μνημµείωνύ. 

Στο πλαίσιο της αναγκαιότητας και υπό το πρίσμα της σύγχρονης ιδεολογίας 
τη λύση έρχεται να προσφέρει η ανάπτυξη τῆς διαχείρισης των αρχαιολογικών 
χώρων. ἩΗ ανάδειξη ενός αρχαιολογικού χώρου έχει τη δυνατότητα να 
μετατρέψει τα αρχαιολογικά ευρήματα σε μνημεία. Έχει τη δυνατότητα να 
μετατρέψει τα απλά θραύσματα σε αντικείμενα διανοητικής και αισθητικής 
απόλαυσης. Έχει τη δυνατότητα να κάνει τα μνημεία µέσα σε ένα 
αρχαιολογικό χώρο να νοηµατοδοτήσουν τα υλικά κατάλοιπα του 
παρελθόντος. Με αυτήν την έννοια η ανάδειξη και η διαχείριση ενός 
αρχαιολογικού χώρου δοµείται ως γλὠσσαδ. Μία γλώσσα που όπως και η 
θεατρική παράγει νοήµατα και παρουσιάζει στοιχεία διαφόρων πολιτισμών, 
ενώ ταυτόχρονα αναδημιουργεί ένα µέρος του πολιτισμικού συστήµατος. 

Ἡ ανθρώπινη γλώσσα, όπως και η θεατρική, χρησιμοποιεί ήχους ως µέσο 
επικοινωνίας. Η ανάδειξη, λοιπόν, χρησιμοποιεί τα δικά τῆς ιδιαίτερα στοιχεία, 
τα δικά της ιδιαίτερα χαρακτηριστικά µέσα επικοινωνίας. Το λεξιλόγιο της 
ανάδειξης των αρχαιολογικών χώρων αποτελείται απὀ τα υλικά µέσα που 

είναι τα μονοπάτια για την πρόσβαση στα µνηµεία, οι αναστηλωτικές 
επεμβάσεις, οι συμπληρώσεις µε νέο υλικό, οι συντηρήσεις, οι σηµάνσεις, η 
αποκατάσταση της αναγνωσιµότητας µε σεβασμό στην αυθεντικότητα των 
μνημείων και οτιδήποτε άλλο µπορεί να πραγµατοποιηθεί σε έναν 
αρχαιολογικό χώρού” 

Άρα, η γλώσσα του αρχαιολογικού έργου στηρίζεται σε συγκεκριμένες αρχές, 
µε αποτέλεσµα να έχει οριοθετηµένο πλαίσιο και σαφώς φαίνεται να έχει 
στοιχεία που θυμίζουν την θεατρική γλώσσα. Η «τεχνοκρατική» προσέγγιση 
του αρχαιολογικού έργου, η οποία εξαντλείται στην εκτέλεση εργασιών για 
την εξυπηρέτηση του κοινού, όσο και η «αισθητική» αποκατάσταση ή 
οποιαδήποτε άλλη προσέγγιση φαίνεται τελικά, να µας επιτραπεί να 
ισχυριστούµε, πως δημιουργεί την αίσθηση της µετατροπής του 
αρχαιολογικού χώρου σε Θεατρική σκηνή. Για αυτόν τον λόγο θα 
αντιπαραβάλλουμε τη γλώσσα του αρχαιολογικού έργου µε τη γλώσσα της 
θεατρικής τέχνης. 

Όπως αναφέρθηκε προηγούμενα, ο θεατρικός χώρος έχει διαμορφωθεί µε 
τέτοιο τρόπο, ὥστε τελικά να εκλαμβάνεται ως δυνητικὀ ανθρώπινο 
περιβάλλον και δυνητικό πεδίο των ανθρώπινων πράξεων, αφού 
δημιουργείται για να εξυπηρετήσει ένα σκοπὀ. Με την διαµόρφωση των 
αρχαιολογικών χώρων συμβαίνει κάτι αντίστοιχο, αφού δημιουργούνται όλες 
οι προὐποθέσεις, ὥστε να είναι ο χώρος κατάλληλος για να τον επισκεφτούν 
διάφορες οµάδες ανθρώπων (µαθητές, πολιτιστικοί σύλλογοι, οικογένειες, 
εκπαιδευτικοί, μελετητές και τουρίστες), οι οποίες έχουν τη δυνατότητα να τον 
χρησιμοποιήσουν για οποιοδήποτε σκοπό. 


Ο χώρος στο θέατρο επίσης αντικαθρεφτίζει ιδέες και κοινωνικά δεδοµένα. 
Κατά την επιλογή και τη διαµόρφωση ενός αρχαιολογικού χώρου σαφώς και 
συμβαίνει να επικρατεί µία παρόμοια κατάσταση. Π διαµόρφωση και τα έργα 
συντήρησης και ανάδειξης, για παράδειγµα του Παρθενώνα, δηλώνουν την 
πολιτική και κοινωνική κατάσταση του ελληνικού κράτους, της ιδεολογίας και 
των νοημάτων που Θέλει να εκφράσει στα υπόλοιπα κράτη. Ἡ θέση ότι η 
δημοκρατία ξεκίνησε απὀ την Αθήνα είναι µία σταθερή ιδέα που Θέλει το 
ελληνικό κράτος να συντηρεί. Επίσης, σηµαντική είναι και η επιλογή των 
χώρων που τελικά διαμορφώνονται, αφού θεωρείται ότι κάποιοι χώροι είναι 
αναγκαίο να γίνουν προσβάσιµοι περισσότερο απὀ κάποιους άλλους και αυτή 
η επιλογή στηρίζεται σε οικονομικά, πολιτικά, κοινωνικά και σαφώς 
ιδεολογικά κριτήρια. 

Ἡ διαμόρφωση του θεατρικού χώρου και ειδικά η σχέση του χώρου µε το 
θεατή, αποτελεί σηµείο για την κοινωνική λειτουργικότητα του Θεάτρου. 
Αντίστοιχα όσον αφορά τον αρχαιολογικό χώρο, όπως επισημάνθηκε, η 
διαμόρφωσή του σε προσβάσιμη περιοχή ικανοποιεί µία γενικότερη κοινωνική 
απαίτηση και ενισχύει ταυτόχρονα την κοινωνική του αξία. 


Ἡ αποκατάσταση ορισμένων µελών των αρχιτεκτονηµάτων, αφού µε τις 
διεθνείς συμβάσεις απαγορεύεται η οιζική αποκατάστασή τους, 
αναπαραγάγει στον αρχαιολογικό χώρο µία οπτική ένδειξη και όχι µία 

πραγματικότητα µίας περασμένης εποχής”. Δημιουργείται ένας συµβολικός 
χαρακτήρας, µία διαφορετική ατμόσφαιρα και υλοποιείται µία ορισμένη 
κοσμοθεωρία. Αν δε συνέβαινε αυτό, τότε δε θα ταυτιζόταν µε τη 
σκηνογραφία. Αντίθετα, όπως και στο Θέατρο, παρατηρούμε πως, όταν 
διαμορφώνεται ένας αρχαιολογικός χώρος, δίνει πληροφορίες για την εποχή 
και επηρεάζει µε συγκεκριµένο τρόπο τον επισκέπτη. Ως μάρτυρας µίας 
συγκεκριμένης εικόνας ο επισκέπτης προσλαμβάνει µόνο τα ιστορικά στοιχεία 
που του δίνει ο χώρος και εξάγει συμπεράσματα ανάλογα µε τα ερεθίσματα 
που έχει δεχθεί. 

Ακόμη, η τοποθέτηση Ππινακίδων ενημέρωσης, η δηµιουργία χώρων 
συγκέντρωσης και διαμορφωμένων εἰδικών διαδρομών για τους επισκέπτες, η 
κατασκευή εκδοτηρίων και µουσειακών χώρων, όπως επίσης και η τοποθέτηση 
διάφορων κατασκευών είναι πραγματικά σύγχρονα στοιχεία που πρέπει να 
διαθέτει ένας σύγχρονος προσβάσιμος αρχαιολογικός χώρος. Αντίστοιχα 
φαίνεται να λειτουργούν τα σκηνικά αντικείµενα , τα οποία σημαίνουν το 
πραγµατικό, ανεξάρτητα από το βαθµό γνησιότητας και σχετίζονται, όπως 
και στα πρόσθετα στοιχεία που έχει ένας αρχαιολογικός χώρος, µε τη χρήση 
και το χαρακτήρα του σκηνικού. 


Τέλος, σημαντικός στην θεατρική γλώσσα είναι ο φωτισμός και αντίστοιχα και 
στους αρχαιολογικούς χώρους. Όταν τα μνημεία φωτίζονται κατά τη διάρκεια 
της νύχτας, όπως και τα σκηνογραφικά στοιχεία , αποκτούν νέα σηµασία και 
διάσταση σε ένα ευρύτερο σκηνικό, που είναι το σκηνικό της πόλης, όταν η 
επίσκεψή µας σε αυτά δεν είναι σκόπιμη ή δεν είναι εφικτή. 

Ο φωτισμός και η «θεατρικότητα» των αρχαιολογικών χώρων 

Ο φυσικός και τεχνητός φωτισμός και ο σχεδιασμός του. (Βασικές έννοιες) 
Το φυσικό φως υπήρξε µία απὀ τις σημαντικότερες παραμέτρους του 
σχεδιασμού και της κατασκευής των κτηρίων στην ιστορία της αρχιτεκτονικής. 
Για αρκετούς αιώνες όλα τα κτήρια σχεδιάζονταν και κατασκευάζονταν κάτω 
από τη µία και μοναδική φωτεινή πηγή, η οποία ήταν ο ήλιος. Ο ήλιος εξαιτίας 
των καιρικών συνθηκών είχε διαρκώς ένα µεταβαλλόμενο χαρακτήρα µε 
κύριο αποτέλεσµα να µην καθίσταται προβλέψιμος, µε αποτέλεσµα να 
καθιστά τον αρχιτεκτονικό σχεδιασμό ένα δύσκολο εγχείρημα. 

Ο σχεδιασμός του φωτισμού υπήρξε συνειδητή πράξη απὀ την αρχή της 
ιστορίας του ανθρώπου. Σε όλη τη διάρκεια της αρχιτεκτονικής ιστορίας ο 
φωτισμός χρησιμοποιήθηκε µε πάρα πολλούς τρόπους, ώστε να αναδείξει τα 
ιδιαίτερα χαρακτηριστικά των κτισμάτων, να δημιουργήσει καλύτερες 
συνθήκες διαβίωσης, να πετύχει μυστήριο και να εντείνει τη θρησκευτικότητα, 
να ορίσει το χώρο και φυσικά να υποβάλει την κατάλληλη ατμόσφαιρα. 
Παρατηρούμε ότι η κατασκευή των αρχιτεκτονηµάτων στην αρχαιότητα 
πραγµατοποιείτο µε κύριο γνώμονα τον ήλιο. Διαπιστώνεται, δηλαδή, ότι στις 
επιλογές των μεγεθών, των σχημάτων, των υλικών και των χρωμάτων, πολύ 
σηµαντικό ρόλο διαδραµάτιζε το φυσικό φως και ο ήλιος. Το φως δεν ερχόταν 





Ὀ πο Χάρτη της Βενετίας αναφέρεται ότι; «οι προσθήκες δεν μπορούν να γίνουν ανεκτές 
παρά µόνο αν σέβονται όλα τα ενδιαφέροντα µέρη του κτηρίου, το παραδοσιακό του πλαίσιο, την 
ισορροπία τῆς συνθέσεως του και τις σχέσεις του µε τον περιβάλλοντα χώρο» 

να συμπληρώσει και να εφαρμοστεί στο ήδη δομημένο περιβάλλον, αλλά η 
δόμηση, σχεδόν τις περισσότερες φορές, αναπτυσσόταν µε παράμετρο το 
φυσικό φως]. Αυτό ἆάλλωστε μπορούμε να το συµπεράνουµε, αν 
αναλογιστούμε ότι οι αρχαίοι πληθυσμοί και οι πρώτες αστικοποιηµένες 
περιοχές τοποθετούνται σε σηµεία που οι καιρικές συνθήκες ήταν 
ικανοποιητικές, το φως της ημέρας ήταν ἀάπλετο και συντελούσε στη 
θέρµανσή του72. 

Ο φωτισμός των κτηρίων αντίστοιχα καθορίζεται απὀ το Κκλίµα, απὀ το 
μέγεθος των ανοιγμάτων και τη χωροθέτηση των καθημερινών 
δραστηριοτήτων µέσα στο κτήριο”. Τα ανοίγματα ακόµη και σήµερα έχουν 
εξέχουσα θέση στη δοµή ενός κτηρίου. Σε σηµαντικό βαθµό η αρχιτεκτονική 
του παρελθόντος τείνει να επιτρέπει την είσοδο του φυσικού φωτισμού στα 
κτήρια, µόνο εκεί που είναι επιθυμητό. Αυτό έχει ὡς αποτέλεσµα τις έντονες 
διαφοροποιήσεις της στάθµης του φωτισμού µέσα στο κτήριο, ακόµη και µέσα 
στον ίδιο χώρο. Συνήθως η παρουσία ανοιγμάτων και των αντίστοιχων 
φωτεινών περιοχών επεσήµαινε τη σπουδαιότητα ή την ιερότητα κάποιου 
χώρου”. 

Μέχρι τη Βιομηχανική Επανάσταση ο φωτισμός ήταν «φυσικός και 
συμπληρωματικά υπήρχαν τα κεριά και τα λυχνάρια, ενώ παράλληλα οι 
αρχιτέκτονες ήταν υποχρεωμένοι µέχρι τότε να σχεδιάζουν τα διάφορα κτήρια 
έχοντας υπόψη τις κλιματικές συνθήκες της περιοχής. Ἡ Βιομηχανική 
Επανάσταση µαζί µε τις υπόλοιπες αλλαγές ανέτρεψε τελείως και τα 
δεδοµένα στον τοµέα του φωτισμού. Μία απὀ τις καινοτοµίες της 
συγκεκριμένης περιόδου ήταν η εφεύρεση της λάµπας αερίου και στη συνέχεια 
του ηλεκτρικού λαμπτήρα πυρακτώσεως απὀ τον Τ. Εάΐδοη το 1879, τα οποία 
ελαχιστοποίησαν την εξάρτηση από το φυσικό φως”. 

Το τεχνητό φως σε αντίθεση µε το φυσικό είναι απόλυτα ελεγχόμενο ως προς 
τη διάρκεια, αλλά και ως προς την ποσότητα. Θεωρητικά οι δυνατότητές του 
είναι άπειρες, καθώς επίσης και η ικανότητα των αρχιτεκτόνων να 
δημιουργήσουν μεγάλα αρχιτεκτονικά επιτεύγματα γίνεται απεριόριστη. 


Οι σημερινές περιβαλλοντολογικές συνθήκες καθιστούν επιτακτική την 
ανάγκη για εξοικονόμηση τῆς ενέργειας, για προστασία του περιβάλλοντος, 
για εξασφάλιση υγιεινού εσωκλίµατος, για αύξηση της παραγωγικότητας, 
επιβάλλοντας έτσι τη χρήση του «φυσικού φωτισμού στα κτήρια”. Ἡ 





Ἄ Κοντορήγας 2006, 4. 


7 Οι πρώτες οργανωμένες αστικοποιηµένες περιοχές στην Ελλάδα κατά την εποχή του 


Χαλκού παρατηρούνται στα νησιά του Αιγαίου, δηλαδή σε περιοχές µε άπλετο ηλιόφως σε όλες 


τις εποχές του χρόνου. 
3 Όλα τα ανάκτορα και το ελληνικό μέγαρο κατά την προϊστορική εποχή διέθεταν χώρους 


που συντελούσε στην διάχυση του φωτός µέσα στις οικίες. Βλ. την περιγραφή τῆς διάταξης των 


χώρων στο Μπούρας 1999, 111-126. 
Ἰ Κοντορήγας 2006, 5. Αναφέρει ως παραδείγματα την θέση των αγαλμάτων µέσα στους 
αρχαίους ναούς και την θέση της Αγ. Τράπεζας στους χριστιανικούς ναούς 


75 Περισσότερα στοιχεία για το ηλεκτρικό ρεύμα και τις επιπτώσεις του στις σύγχρονες 
κοινωνίες βλ. Ώεραπί εί αἰ 2015. 193-201. 
76Το φυσικό φως έχει τη δυνατότητα να προσκρούει πάνω στις διάφορες επιφάνειες ενός 

αρχιτεκτονική των τελευταίων δεκαετιών παγκοσμίως χαρακτηρίζεται από 
μεγάλα έργα, στα οποία η ένταξη του φυσικού φωτισμού αποτελεί κυρίαρχη 
παράμετρο, ενώ η εφαρµογή νέων τεχνικών επιτρέπει την αποτελεσματική 
χρήση και τον έλεγχο του φυσικού φωτισμού µε εξαιρετικά αισθητικά και 
λειτουργικά αποτελέσµατα. 

Ἡ αυξανόμενη αναγνώριση της σηµασίας του έργου των μελετητών 
φωτισμού, οι οποίοι µε την εμπειρία και τη γνώση τους αναβάθµισαν τον 
εσωτερικό και εξωτερικό χώρο, οι ραγδαίες εξελίξεις στην τεχνολογία του 
αρχιτεκτονικού φωτισμού σε συνδυασμό µετις εξελίξεις στην τεχνολογία των 
ηλεκτρονικών συστηµάτων, η σηµασία των μαζικών µέσων ενημέρωσης και 
Φυχαγωγίας στη διαµόρφωση του σύγχρονου τρόπου ζωής στις 
μεγαλουπόλεις και στη διαμόρφωση των νέων αισθητικών τάσεων, οδήγησαν 
στην αναβάθμιση της ποιότητας ζωής και της αισθητικής του ευρύτερου 
αστικού περιβάλλοντος, στην ενίσχυση του αισθήµατος ασφάλειας και στην 
ανάδειξη μνημείων και κτηρίων. 

Ο φωτισμός γενικά, φυσικός ή τεχνητός, αποδεικνύεται ότι έχειτην δύναμη να 
δημιουργήσει ένα δυναμικό πολύχρωμο και ζωντανό αστικό τοπίο, το οποίο θα 
ανταποκρίνεται αποτελεσματικά στις νέες αισθητικές, κοινωνικές και 
λειτουργικές ανάγκες των ανθρώπων. Ἡ µελέτη και ο σχεδιασμός του 
φωτισμού σε εσωτερικούς (κέντρα σίτισης και ψυχαγωγίας, κατοικίες, 
εκθεσιακοί χώροι) και εξωτερικούς χώρους (πλατείες, σιντριβάνια, υπαίθριοι 
αστικοί χώροι, πάρκα, κήποι, ιστορικά κτήρια και αρχαιολογικοί χώροι) 
αποδεικνύεται δύσκολο εγχείρημα. 

Πρωταρχικός στόχος κάθε μελέτης φωτισμού και του σχεδιασμού των 
συστηµάτων που την υποστηρίζουν, είναι η πλήρης ικανοποίηση τόσο των 
γενικών όσο και των ειδικών αναγκών σε φωτισμό, µε την ταυτόχρονη 
ελαχιστοποίηση της ενέργειας που καταναλώνεται. Ο σχεδιασμός του 
φωτισμού είναι κάτι περισσότερο από την απλή επιλογή των φωτιστικών και 
βασικός στόχος είναι η σύνθεση τῆς φωτεινότητας και του χρώματος στο 
συνολικό οπτικό πεδίο του παρατηρητή. 

ἩΗ ποιότητα ενός σχεδιασμού φωτισμού καθορίζεται από πολλές μεταβλητές 
και αξιολογείται ως προς την εκπλήρωση πολλαπλών στόχων. Ο κατάλληλα 
σχεδιασµένος φωτισμός εκτός απὀ τις λειτουργικές και διακοσμητικές 
δυνατότητες που έχει, θα μπορούσε να χαρακτηριστεί ως επιτυχημένος και 
κατάλληλος, αν λειτουργήσει αρμονικά και αναδείξει τα ιδιαίτερα στοιχεία 
του χώρου. Επίσης, είναι σηµαντικό να προσθέσει χρώμα, ταυτότητα και 
χαρακτήρα και να προσφέρει ευελιξία και εναλλαγές ατμόσφαιρας. Ακόμη, να 
αξιοποιήσει τις νέες τεχνολογίες και φυσικά να καταφέρει να δημιουργήσει 
την κατάλληλη ατμόσφαιρα ανάλογα µε το χώρο και τον τύπο των 
δραστηριοτήτων, οι οποίες λαμβάνουν χώρα σε αυτόν”. 

Αντίθετα, ο πρόχειρος σχεδιασµένος φωτισμός είναι οµοιόµορφος και 
στατικός, σπαταλά ενέργεια, προκαλεί φωτορύπανση και αλλοιώνει µε 





κτηρίου και µε αυτόν τον τρόπο η χρήση της ενέργειας για τεχνητό φως μειώνεται. Επομένως, 
χρειάζεται έξυπνη χρήση του φυσικού φωτός στην αρχιτεκτονική. 
7 Κοντορήγας 2006, 16-17. 

λανθασμένο τρόπο την αισθητική της αρχιτεκτονικής κληρονομιάς και των 
ιστορικών μνημείων. Φυσικά πρέπει να τονιστεί ότι, όπως και στις άλλες 
τέχνες, αν είμαστε σε θέση να ονοµάσουµε την ενασχόληση του φωτισμού 
τέχνη, τότε η κριτική για σωστό ή πρόχειρο σχεδιασμένο φωτισμό δεν έχει 
φτάσει ακόµη στο στάδιο της αντικειµενικότητας. 

Τα τελευταία χρόνια µία νέα ειδικότητα, αυτή του μελετητή αρχιτεκτονικού 
φωτισμού, έχει εμφανιστεί και συμβάλλει στη µελέτη και στην κατασκευή 
διάφορων έργων. Ο μελετητής φωτισμού επιστρατεύει τις γνώσεις και τη 
φαντασία του, ὥστε να καταφέρει να φωτίσει σωστά ένα χώρο και γι αυτό 
είναι αναγκαίο να παρευρίσκεται στη δηµιουργία ενός κατασκευαστικού 
έργου εξ αρχής. Κύριο µέλημά του είναι η αρμονική ενσωμάτωση του 
φωτισμού στην αρχιτεκτονική του έργου, η ανάδειξη του ιδιαίτερου χαρακτήρα 
του χώρου και η δηµιουργία της κατάλληλης ατμόσφαιρας για τους χρήστες 
του χώρου µε κύριο στόχο τη μέγιστη ικανοποίηση όλων των πιθανών 
αναγκών, που υπάρχει πιθανότητα να έχουν. 


Ο φωτισμός των μνημείων και των αρχαιολογικών χώρων 

Το θέµα του φωτισμού των μνημείων και των ανοικτών αρχαιολογικών χώρων 
µπορεί να θεωρηθεί ακόµη πιο δύσκολο, γιατί κατά κύριο λόγο αναφέρεται σε 
αισθητικά ζητήματα. Έτσι, ο κλάδος του φωτισμού, ο οποίος ασχολείται µετα 
μνημεία, αποκτά συνεχώς µεγαλύτερη σηµασία και τείνει να γίνει 
αυτοδύναµος από την εποχή που αυξήθηκαν τα αρχαιολογικά έργα και η 
ανάδειξή τους. Ο φωτισμός των μνημείων χωρίζεται σε τρείς κατηγορίες: α) 
τον εσωτερικό, β) της πρόσοψης και γ) του ευρύτερου περιβάλλοντος”. 

Όπως αναφέραμε στο προηγούμενο κεφάλαιο, τα αρχιτεκτονήµατα 
σχεδιάζονταν µε τέτοιο τρόπο, ώστε να προβλέπουν ακριβώς τα σηµεία και 
τους χώρους που θα είχαν φως. Συνεπώς, απαραίτητο σε µία µελέτη φωτισμού 
είναι να σεβαστεί αύτη την επιθυµία που είχαν κάποτε για το μνημείο οι 
σχεδιαστές του και να δημιουργήσει συνθήκες που, κατά το δυνατό, δε θα 
αλλοιώνουν τον αρχικό σχεδιασμό. Επίσης, επιβάλλεται να ληφθεί μέριμνα, 
ώστε τα φωτιστικά σώματα που Θα χρησιμοποιηθούν να βοηθούν στην 
καλύτερη θέαση του μνημείου απὀ τον επισκέπτη, ο οποίος παρατηρείται ότι 
αρκετές φορές εξαιτίας του αρκετού φωτός, δεν είναι σε θέση να διακρίνει το 
εσωτερικό του μνημείου”. Σημαντικό εξίσου είναι τα διάφορα φωτιστικά 
σώματα να είναι τοποθετημένα, όπως και ολόκληρος ο εξοπλισμός, σε σηµεία 
που να µην είναι αντιληπτά, όσο είναι δυνατό, από τους επισκέπτες, ώστε να 
µην αποσπάται η προσοχή τους, όπως επίσης να είναι τοποθετημένα σε 
σηµεία που θα αποτρέπουν ανεπιθύμητες χημικές δράσεις, οι οποίες θα 
προσβάλλουν τα χρώματα των έργων τέχνης και θα προκαλέσουν τοπική 
υπερθέρμανση, µε αποτέλεσµα να υπάρξουν ανεπιθύμητες ενέργειες στο 
μνημείο. 

Κύριος στόχος κάθε φωτισμού εξωτερικών αρχαιολογικών χώρων είναι η 
ανάδειξη του συνόλου και η βελτίωση της εμφάνισης, όπως επίσης η 





75 Μπούρας 1982, 126. 
ὈἌ Μπούρας 1982, 126. 

δηµιουργία ενός περιβάλλοντος που θα προσφέρει στους χρήστες του χώρου 
ευκαιρίες για µία ευχάριστη παραμονή και άριστη ορατότητα, ενώ θα 
εξασφαλίζεται ο εύκολος προσανατολισμός στον αρχαιολογικό χώρο. 

Στον εξωτερικό φωτισμό πρέπει να λαμβάνεται υπόψη ότι τα αποτελέσµατα 
που θα έχει µία µελέτη φωτισμού είναι αναγκαίο να είναι διαφορετικά απὀ τα 
αποτελέσµατα που έχει η χρήση του φυσικού φωτός. Δηλαδή κατά τη διάρκεια 
της ημέρας ένα κτήριο και κατά συνέπεια και ένας αρχαιολογικός χώρος 
φωτίζονται και προβάλλονται από το φυσικό φως και αναδεικνύονται µε την 
εναλλαγή του φωτός και της σκιάς. Αυτό δεν είναι επιθυμητό σε µία µελέτη 
φωτισμού. Ο νυχτερινός φωτισμός βασίζεται σε µεγάλο βαθµό στην επιλογή 
συγκεκριμένων στοιχείων, των οποίων επιζητείται η ανάδειξη. Η επιλογή των 
στοιχείων που θα φωτιστούν είναι εξίσου σηµαντική, ὀχι µόνο επειδή για τη 
δηµιουργία οπτικού ενδιαφέροντος χρειάζονται το Φως, η σκιά και οι 
ενδιάµεσοι τόνοι, αλλά επειδή χρειάζονται και οι κατάλληλες κατευθύνσεις 
απότους αρχαιολόγους και τους αρχιτέκτονες». 

Ένα πρώτο στοιχείο για τον φωτισμό ενός χώρου είναι τα σηµεία θέασης. Η 
επιθεώρηση του χώρου κατά τη διάρκεια της ημέρας θα επιτρέψει τον 
προσδιορισμό των κύριων σηµείων της θέασης που συνήθως είναι τα σηµεία 
που κάνουν το χώρο πιο ελκυστικό. Ένας επιτυχημένος σχεδιασμός φωτισμού, 
βέβαια, θα ήταν απαραίτητο να δίνει την ἴδια βαρύτητα σε κάθε σηµείο 
θέασης του χώρου και αυτό γιατί ο επισκέπτης του χώρου σπανίως είναι 
στατικός και τις περισσότερες φορές κινείται µέσα στον αρχαιολογικό χώρο 
ελεύθερα. 

Από τη στιγµή που έχουν επιλεγεί τα σηµεία θέασης, το επόμενο βήμα είναι η 
επιλογή της θέσης των φωτιστικών µέσων, που και σε αυτήν την περίπτωση 
πρέπει να βοηθάει, ώστε να µη γίνεται αντιληπτή απὀ τον επισκέπτη. Αυτό 
έχει ως αποτέλεσµα το σχήμα, το χρώμα και οι φυσικές διαστάσεις των 
φωτιστικών µέσων να συμφωνούν µε την αρχιτεκτονική του χώρου και να µην 
αλλοιώνουν την ημερήσια εικόνα του μνημείου. ΗΠ μέγιστη ενσωμάτωση του 
εξοπλισμού στον χώρο αποτελεί βασικό στόχο, αφού το ζητούμενο µίας 
μελέτης φωτισμού για την ανάδειξη είναι να φαίνονται τα αποτελέσµατα του 
φωτισμού και όχι οι φωτεινές πηγές. 

Τέλος, σηµαντική αξία έχει η σχέση του αρχαιολογικού χώρου µε τον 
περιβάλλοντα χώρο και τον φωτισμό του. Όταν ο περιβάλλοντας χώρος είναι 
σκοτεινός, τότε η ποσότητα φωτός του μνημείου δεν είναι αναγκαίο να είναι 
μεγάλη για την ανάδειξή του και τη γενικότερη ανάδειξη του περιβάλλοντος 
χώρου. 


Η συμβολή του φωτισμού στη «θεατρικότητα» των αρχαιολογικών χώρων 
Ἡ πόλη τη νύχτα µε τον φωτισμό, ενώ δεν είναι κάτι διαφορετικό, σχηματίζει 
µία άλλη εικόνα, αναπτύσσει άλλου είδους σχέσεις και έχει τα δικά της 
κοινωνικά δρώμενα, ενώ ταυτόχρονα ο χρόνος έχει άλλη διάρκεια. Αποκτά µε 
άλλα λόγια µία νέα µορφή, έναν νέο και διαφορετικό ρόλο από αυτόν που έχει 





δ Κοντορήγας 2006, 95. 
8 Σημαντικός βέβαια είναι καιο χώρος που καταλαμβάνει η αρχαιολογική θέση. 

την ηµέρα. 

Ο τεχνητός αστικός φωτισμός απὀ τη µεριά του συνεισφέρει ενεργά στη 
«μεταμόρφωση» της πόλης τη νύχτα. Ο φωτισμός έχει πολλαπλές 
δυνατότητες, αφού αναδεικνύει την αρχιτεκτονική επιλεγμένων κτηρίων ή και 
περιοχών ολόκληρων. Ενισχύει το αίσθηµα της ασφάλειας των κατοίκων, 
συντελεί ώστε να δοθεί ένα διαφορετικό χρώμα, µία νέα ταυτότητα και ένας 
καινούριος χαρακτήρας σε ένα κτήριο, µία περιοχή ή σε µία ολόκληρη πόλη. 
Επίσης, ο φωτισμός, όπως αναφέραμε, μειώνει ή προσπαθεί να μειώσει τις 
παραβατικές τάσεις και συντελεί στον προσανατολισμό των επισκεπτών και 
των κατοίκων μίας περιοχής. Τέλος, δίνει ζωντάνια σε µονότονες και 
υποβαθμισμένες πόλεις, ενώ αποδεικνύεται ότι συνεισφέρει στην υγεία, στην 
παραγωγικότητα και στην οικονομία, αφού µόνο έτσι µία περιοχή γίνεται τη 
νύχτα επισκέψιμηξ. 

Κατά τη διάρκεια τῆς νύχτας, λοιπόν, ο επισκέπτης, ο οποίος έχειτην ανάγκη, 
για οποιοδήποτε λόγο, να πραγματοποιήσει έναν περίπατο, συναντάει µέσα 
στην πόλη και αρχαιολογικούς χώρους, οι οποίοι είναι φωτισμµένοι. Σε αυτήν 
την περίπτωση το ζητούμενο του επισκέπτη δεν είναι η γνώση της ιστορίας 
αλλά η απλή νυχτερινή ξενάγηση. Ο φωτισμός των μνημείων, ο οποίος 
συνήθως είναι διαφορετικός από τον υπόλοιπο φωτισμό του αστικού σκηνικού, 
όπως στο θέατρο δηλώνει τον τόπο της δράσης και δημιουργεί µία ατμόσφαιρα 
και σε αυτήν την περίπτωση προκαλεί κατά τη διάρκεια του νυχτερινού 
περιπάτου ένα έντονο ενδιαφέρον, το οποίο εντείνεται περισσότερο απὀ τη 
δύναμη που ασκούν τα ίδια τα μνημείαδ. 

Όπως αναφέραμε, διακριτικές ιδιότητες του φωτός είναι η ένταση, το χρώμα, η 
διάχυση και η κίνηση. Στη σκηνή µπορεί να σηµαίνει πολλά και να δηλώνει 
σημασίες που δεν υπάρχουν αντικαθιστώντας ακόµη και τα ίδια τα σκηνικά. 
Κάτι αντίστοιχο συμβαίνει και µε το φωτισμό στα μνημεία. Ο φωτισμός, 
επειδή επικεντρώνεται σε συγκεκριµένα σηµεία, έχει ως αποτέλεσµα να 
δημιουργεί µία σαφή εικόνα και να αντικαθιστά τη µορφή που έχει ο 
αρχαιολογικός χώρος την ηµέρα. 

Στη θεατρική τέχνη, επίσης, ο φωτισμός µπορεί να προσδώσει πρόσθετες 
σηµασίες και η πρακτική του σημασία είναι να αναδείξει το χώροξ. 
Παρατηρούμε ότι το τεχνητό φως κατά τη διάρκεια της νύχτας σε έναν 
αρχαιολογικό χώρο βοηθάει σηµαντικά όχι µόνο στον προσδιορισμό της 
ταυτότητας του χώρου αλλά έχει και την υποχρέωση να του χαρίσει στοιχεία 
τα οποία δεν είναι ευδιάκριτα την ηµέρα. Ο φωτισμός των μνημείων καθορίζει 
τη σηµασία του χώρου τη νύχτα, αφού τονίζει συγκεκριµένα αρχιτεκτονικά 
µέλη και συγκεκριµένα µέρη µέσα στο χώρο. Αυτό έχει ως αποτέλεσµα ο 
επισκέπτης να αντιλαμβάνεται πράγµατα που δε θα αντιλαμβανόταν κάτω 
απὀ άλλες συνθήκες. 





δὲ Κοντορήγας 2006, 92. 

83 Πρέπει σε αυτό το σηµείο να τονιστεί πως ο φωτισμός των αρχαιολογικών χώρων, 
αποτελεί µέρος ενός ευρύτερου φωτισμού (του φωτισμού του αστικού χώρου) και αναδεικνύει 
σηµεία τα οποία ένας κάτοικος διασχίζει συχνά και αρκετές φορές τυχαία. 

δ Τα μοντέρνα σκηνικά δημιουργούνται από φως, χρώματα και σχήματα και αντικαθιστούν 
τα παλαιότερα ρεαλιστικά σκηνικά. 

Αποδεικνύεται, έτσι, ότι ο ρόλος του φωτισμού είναι εκτός απὀ µέρος της 
σηµειωτικής του αρχαιολογικού έργου, αφού βοηθάει στην ανάδειξή του, και 
παράγοντας για τη διέγερση τῆς φαντασίας των επισκεπτών». Οι οποίοι στην 
πραγματικότητα, αφού καλύψουν την πρωταρχική τους τυχόν ανάγκη για 
γνώση, έχουν την επιθυµία να σταθούν κοντά στο χώρο και να συνδέσουν τη 
δική τους «ιστορία» µε εκείνη που διαδραματίστηκε αιώνες πριν, χωρίς να 
είναισε θέση, τις περισσότερες φορές, να τη γνωρίζουν. 


Επίσης, στην εμπειρία που αποκτά κάποιος µε την επίσκεψη του σε έναν 
αρχαιολογικό χώρο, σχεδόν πάντα, σηµαντικό ρόλο διαδραματίζουν και οι 
καιρικές συνθήκες, οι οποίες είναι εξίσου σημαντικές µε το φωτισμό. Ο καιρός, 
ακόµη περισσότερο τη νύχτα, σε συνδυασμό µε το φωτισμό έχουν τη δύναμη 
να δημιουργήσουν διαφορετικά συναισθήματα και να συμβάλουν σηµαντικά 
σε αυτήν την εναλλαγή των διαθέσεών που καθιστούν την επίσκεψη 
συµµετοχή σε µία θεατρική παράσταση. Κατά συνέπεια, ο αρχαιολογικός 
χώρος μετατρέπεται σε σκηνικό που τελικά δημιουργεί όχι η αρχαιολογική 
γλώσσα αλλά η ατομική µας -- προσωπική µας φαντασία. Αναμειγνύονται 
προσωπικά µας βιώματα µε τα τεχνητά στοιχεία ενός αρχαιολογικού χώρου, 
ενώ το μνημείο, µε τη σειρά του, αποσυνδέεται απὀ τη γνώση των εκάστοτε 
ιστορικών συνθηκών που το δημιούργησαν, και 0 φωτισμός μετατρέπεται σε 
«θεατρικό σκηνικό» του προσωπικού µας παρόντος και της προσωπικής µας 
ιστορίας. 


Συμπεράσματα 

Το ζητούμενο της συγκεκριμένης µελέτης ήταν αρχικά να ορίσει τις έννοιες 
του αρχαιολογικού χώρου και του θεάτρου, να αναλύσει τους τρόπους 
επικοινωνίας που χρησιμοποιούνται, να επιχειρήσει συσχετισμούς και αν 
μπορέσει να ταυτίσει αυτές τις έννοιες, δίνοντας βάση σε ένα πολύ βασικό 
κοινό χαρακτηριστικό τον φωτισμότους. 


Ο αρχαιολογικός χώρος µέσα στους αιώνες κατάφερε να εξελιχθεί και να 
αποκτήσει σύγχρονα νοήµατα, να αντεπεξέλθει στις απαιτήσεις που έχουν 
δημιουργηθεί για γνώση του παρελθόντος. Η ανάδειξη και η διαχείριση των 
μνημείων βοήθησε οι αρχαιολογικοί χώροι να γίνουν προσιτοί σε όλους, πιο 
ευχάριστοι και να είναι πιο εύκολο να μελετηθούν. Η μετατροπή των αρχαίων 
μνημείων σε ελεύθερα προσβάσιµους χώρους είχε ως αποτέλεσµα την επαφή 
του επισκέπτη µε την ιστορία του και κατ’ επέκταση την ευκαιρία να ξεφύγει 
απὀ τη σκληρή πραγματικότητα και να μεταφερθεί σε έναν άλλο κόσµο µε τη 
φαντασία του. Αυτό συμβαίνει, επειδή οι αρχαιολογικοί χώροι δεν είναι 
σήµερα ένας αφιλόξενος χώρος, αλλά αντίθετα όλα τα έργα που 
πραγματοποιούνται µέσα σε αυτόν γίνονται µε κύριο γνώμονα τον άνθρωπο 
καιτις ανάγκες του. 


ὃν Χαρακτηριστικό παράδειγµα είναι η ελεύθερη είσοδος στους αρχαιολογικούς χώρους τις 
ημέρες που έχει πανσέληνο κατά τους θερινούς µήνες. Με αυτό το παράδειγµα υποδεικνύεται η 
επιρροή που ασκείται στους επισκέπτες από τα φωτισμµένα µνηµεία, έστω και µε το φυσικό φως 
που εκπέµπει το φεγγάρι. 

Μέσα στο πλαίσιο αυτών των έργων προβλέπεται και ο φωτισμός των 
μνημείων που διαμορφώνει στον αρχαιολογικό χώρο µία εικόνα που ποτέ 
άλλοτε δε θα είχαµε φανταστεί. Μία εικόνα που προσλαμβάνεται διαφορετικά 
απὀ τον κάθε επισκέπτη ανάλογα µετις προσλαµβάνουσες, τις εµπειρίες και 
τα ερεθίσµατά του. Συνεπώς, 0 φωτισμένος αρχαιολογικός χώρος µέσα στην 
πόλη παίρνει τη µορφή που του δίνει ο κάθε επισκέπτης και έτσι ο χώρος 
μεταμορφώνεται σε ένα ενιαίο έργο τέχνης που μεταφράζεται ανάλογα µε το 
θεατή που έχει μπροστά του. 


Ο θεατής, όµως, στον αρχαιολογικό χώρο έχει το δικαίωµα όχι απλώς να τον 
παρατηρήσει αλλά και να τον περιηγηθεί. Αυτό έχει ως αποτέλεσµα να 
αισθανθεί το χώρο, να κινηθεί µέσα σε αυτόν, να του δημιουργηθούν απορίες, 
να εκφράσει ενστάσεις να Θυμώσει, να απορήσει και ενδεχομένως να 
καθαρθεί. Έτσι, ο αρχαιολογικός χώρος μετατρέπεται µέσα στη συνείδηση µας 
ως µία θεατρική σκηνή έτοιμη να µας δεχτεί και να µας αφήσει να 
διαδραµατίσουµε και εμείς έναν ρόλο µέσα στο θεατρικό έργο που ονομάζεται 
ιστορικό παρελθόν. Ένα παρελθόν που κάτω απὀ άλλες συνθήκες θα µας 
ήταν εντελώς άγνωστο. 


Δημιουργείται, λοιπόν, µία κατάσταση πολυεπίπεδη. Το πρώτο επίπεδο είναι η 
πόλη τη νύχτα που έχει ένα δικό της διαμορφωμένο σκηνικό και είναι 
διαφορετικό απὀ το σκηνικό της ημέρας. Ἐν συνεχεία, στο δεύτερο επίπεδο 
βρίσκεται ο άνθρωπος που εξαιτίας τῆς νύχτας έχει αποκτήσει έναν νέο ρόλο 
και που σε αυτό συντελεί και ο νυχτερινός φωτισμός. Τέλος, υπάρχει ένα τρίτο 
επίπεδο στο οποίο τοποθετείται ο αρχαιολογικός χώρος, ο οποίος µε τις 
σύγχρονες διαμορφώσεις λαμβάνει µία νέα µορφή και δημιουργεί την 
εντύπωση στον επισκέπτη του, ότι βρίσκεται µέσα σε µία θεατρική σκηνή. 

